Исломда тиббиёт тарихи « Ўзбекистон Халқ Ҳаракати\n26 Mart 2020 - 15:06 'да юкланди ва 1385 марта ўқилди.\nИслом ҳазораси барпо бўлган асослардан бири – жисм эҳтиёжлари билан руҳ эҳтиёжларининг жамлаганлиги ҳамда инсоннинг саодати ва руҳи равшанлашиши учун жисмга иноятни зарурий талаблардан, деб эътибор қилганлигидир. Мана шу ҳазора асосчиси Расулуллоҳ (с.а.в.)дан: «Албатта сенда жасадингнинг ҳам ҳаққи бордир», деган сўзлари нақл қилинган.\nМулоҳаза қилиб кўрилса, Ислом ибодатларини бажо келтиришнинг ўзи табобат илмининг мақсадларидан бири бўлган соғлиқни сақлаш учун ўта муҳимдир. Чунки намоз, рўза, ҳаж ва бу ибодатлар талаб қиладиган шартлар, рукнлар ва амаллар, ҳаммаси жисмнинг сиҳатини, фаоллигини ва қувватини муҳофаза этади. Бунга яна Исломнинг касаллик ва унинг ёйилишига қарши курашини ва унга барҳам берувчи муолажани исташга тарғиб қилишини қўшсак, табобат майдонида ҳазора биноси қандай мустаҳкам асосларга қурилганини, унинг шифохоналар ва тиббий маъҳадлар барпо этишидан олам қанчалар истифода этганини ва у чиқарган табибларнинг илмга, хусусан, табобатга қилган ҳимматларидан инсоният ҳанузгача фахрланаётганини кўрамиз. (Табиб Али ибн Аббос табобатга шундай таъриф беради: «У – соғломларга соғлиқни сақлашни ва касалларга уни қайтаришни ўрганадиган илмдир».)\nАраблар тиббий масканларни биринчи бор олтинчи милодий асрнинг ўрталарида Кисро қурдирган Жундисобур тиббий мадрасасидан танишди. Бу мадрасани Ҳорис ибн Килда каби баъзи араб табиблари ҳам битириб чиққан. У Пайғамбарнинг (с.а.в.) замонларида яшаган бўлиб, Расулуллоҳ агар саҳобаларининг касали қайталанаверса, унга бориб даволанишни маслаҳат берардилар.\nВалид ибн Абдулмалик замонида Исломдаги илк шифохона барпо қилинди. У шифохона фақат моховлар учун махсус эди. Уларга табиблар ва мояналар тайинланди ҳамда беморлар чиқиб кетмасликлари учун ҳибс қилиб қўйишга амр этилди. Улардан ташқари кўрларга ҳам маош белгиланганди. Кейин бирин-кетин шифохоналар қурила бошланди. Улар «бемористон», яъни касалхона номи билан танилганди.\nШифохоналар икки хил: кўчма ва доимий бўларди. Кўчма шифохоналарни биринчи бор Ислом Расулуллоҳ (с.а.в.) ҳаёт эканликларидаёқ урфга киритганди. Ҳандақ ғазотида ярадорлар учун чодир тикилганди. Саъд ибн Муоз тирсакларидан яраланган эдилар, Расулуллоҳ (с.а.в.): «Уни кўчма чодирга олиб боринглар, тоинки яқиндан кўриб тураман», дедилар. Бу – Исломдаги кўчиб юрадиган биринчи ҳарбий шифохона эди. Кейинчалик ундан халифа ва подшоҳлар кенг фойдаланадиган бўлишди. Ҳатто, кўчма шифохоналар касал муҳтож бўладиган ҳамма нарса: дори-дармон, ичимлик ва таомлар, кийим-кечак, табиб ва дорихоналар билан ҳам жиҳозланадиган бўлди. Бундай шифохоналар доимий хастахонаси бўлмаган ерларда бир қишлоқдан иккинчи қишлоққа кўчиб юрарди. Вазир Ийсо ибн Али ал-Жарроҳ Бағдод ва бошқа шаҳарлар шифохоналарининг бошлиғи Синон ибн Собитга шундай деб ёзади: «Қишлоқ аҳли ҳақида ўйлаб кўрдим. Одатда, бу ерлар касалдан ҳоли эмас. Қишлоқларда табиблар бўлмагани учун беморлар муолажаси ҳақида ҳеч ким қайғурмайди. Шунинг учун қишлоқларни айланишга дори-дармон ва ичимликлар билан жиҳозланган табибларни жўнатишга ҳаракат қилинг. Улар ҳам бир ҳудудда ҳожат талаб этганича турсинлар ва у ердагиларнинг муолажасини қилсинлар. Шундан кейин бошқа жойларга кўчсинлар». Султон Маҳмуд ас-Салжуқий даврида баъзи кўчма шифохоналар шу даражада катталашиб кетдики, уларнинг жиҳози қирқталаб туяга юкланарди.\nДоимий шифохоналарга келсак, улар пойтахт ва шаҳарларни тўлдирадиган даражада кўп эди. Ислом оламидаги кичкина шаҳар ҳам бир неча шифохонага эга эди. Масалан, Қуртубанинг ўзида элликта шифохона бор эди.\nШифохоналарнинг тури кўп бўлган. Масалан, қўшин учун алоҳида шифохоналар бўлиб, уларда махсус табиблар хизмат қилишарди. Яна маҳбусларнинг ҳам хос шифохоналари бўлган. Уларни ҳар куни табиблар айланиб чиқишар ва касалларини лозим дори-дармонлар билан муолажа этишарди. Вазир Али ибн Исо ибн Жарроҳ Синон ибн Собитга ёзган хатида қуйидаги жумлалар бор: «Маҳбуслар ҳақида ҳам ўйлаб кўрдим. Ададлари кўп бўлгани ва жойларининг ёмонлиги учун ораларида касаллари йўқ эмас. Шунинг учун уларнинг ҳузурларига ҳар куни кирадиган, дори ва ичимликлар берадиган табиблар тайинлаш керак. Бу табиблар ҳамма қамоқхоналарни айланиб, беморларни даволашлари лозим».\nШунингдек, «Тез ёрдам» нуқталари бўлиб, улар жомелар ва омма тўпланадиган жойларда бино қилинганди. Ал-Мақризийнинг айтишича, Ибн Тулун ўзининг машҳур жомеасини қурганда, унинг охирига дорихона ҳам қурган. У ерда ҳамма ичимлик ва дорилар топилар, хизматкорлар шай эди. Яна жума кунлари табиб келиб, намозхонлардан хасталикка чалинганларини муолажа қиларди.\nЯна умумий шифохоналар ҳам бўлиб, улар эшигини ҳамма учун очиб қўйганди. Фақат бир-биридан алоҳида икки қисм: эркаклар ва аёллар бўлимига ажратилганди. Ҳар бўлимда бир неча зал бўлиб, ҳар бирида касалликнинг алоҳида тури кўриларди. Масалан, ички касалликларга алоҳида, кўзга, жароҳатга, синган-чиққанга, ақлий касалликларга алоҳида хоналар ажратилганди. Яна ички касалликлар бўлими ҳам бир неча хоналарга бўлинганди. Масалан, иситма-безгакка бир хона, ичбуруғга бир хона ва ҳоказо. Ҳар бир қисмнинг табиблари ва бошлиғи бўларди. Масалан, ички касалликлар бошлиғи, жарроҳлар бошлиғи, кўз касалликлари бошлиғи каби. Ҳамма бўлимнинг «соъур» деб номланган умумий бошлиғи бўларди. Бу шифохона табиблари раисининг лақабидир.\nТабиблар шифохонада навбат билан ишлардилар. Ҳар бир табибга муайян вақт тайинланган бўлиб, табиб ана шу вақтда касалларни кўрадиган хонасида ҳозир туриши керак эди. Ҳар бир касалхонада эркак ва аёллардан фаррошлар, ҳамшира ва ёрдамчилар бўларди. Уларга етарли миқдорда маош белгиланганди. Яна ҳамма шифохоналарда «шаробхона» деб номланган дорихоналар бўларди. Уларда турли ичимликлар, нафис маъжунлар, тотли мурабболар, хилма-хил дори-дармонлар, бошқа ерда топилмайдиган қиммат атирлар мавжуд эди. Яна уларда жарроҳлик асбоблари, шиша идишлар, сут маҳсулотлари ва фақат подшоҳларнинг хазиналаридан топиладиган бошқа нарсалар ҳам бўларди.\nШифохоналарнинг ўзида тиббий маъҳадлар (институтлар) жойлашганди. Ҳар бир шифохонада муҳозаралар қилиш учун катта айвон бўлар, унда катта табиб (бош врач) билан бирга табиб ва талабалар дарс ўтказишарди. Ёнларида турли асбоб ва китоблар бўларди. Касалларни текшириб, муолажаларини қилиб бўлгандан кейин шогирдлар муаллимларининг ҳузурига келиб, устоз ва шогирд ўртасида тиббий мубоҳаса ва муноқашалар бошланарди. Китоблар ўқиларди. Кўпинча талабаларга амалий дарс касалларнинг ҳузурида ўтказиларди. Ҳозирги кунда шифохоналар ёнида жойлашган тиббиёт куллияларида шунга ўхшаш ҳолат бўляпти. Дамашқдаги Бемористони-Нурийда таълим олган Ибн Абу Усайбаъа шундай дейди: «Ҳаким Муҳаззабиддин ва ҳаким Имрон Бемористондаги касаллар муолажасидан фориғ бўлишгунча бирга бўлдим. Шундан кейин шайх Розийюддин ар-Раҳбий билан ўтираман ва касалларга қандай ташхис қўйишини, касалларнинг умумий ҳолатини тавсифлашини ва уларга ёзадиган муолажа усулларини кўраман ҳамда у билан касаллар ва уларни даволаш усуллари ҳақида мубоҳаса этаман».\nТабибнинг ўз ҳолича муолажа этишига рухсат берилмасди. Бунгача у мамлакатнинг катта табиблари олдида имтиҳондан ўтади, шаҳодатнома олишни кўзлаган фани бўйича рисола тақдим этади (бу рисолада ўзи ёзган асар ёки катта тиб олимлари ёзган нарсаларга шарҳ ва изоҳлар бўлиши керак). Ва булар тўғрисида имтиҳон бўлиб, фанга тааллуқли ҳамма нарса сўралади. Уларга яхши жавоб берсагина, катта табиблар томонидан табобат билан шуғулланишга рухсат берилади.\n931 милодий (319 ҳижрий) йилда Халифа Муқтадир замонида айрим табибларнинг хатоси туфайли бир одам вафот этади. Шунда халифа Бағдоднинг ҳамма табибларини қайтадан имтиҳон қилишга буйруқ беради. Уларни Бағдоднинг бош табиби Синон ибн Собит имтиҳон қилади. Бағдоднинг ўзида имтиҳон қилинган табибларнинг сони саккиз юз олтмиш тўрттага етади. Бунга имтиҳон қилинмаган машҳур табиблар, халифа, вузаро ва умаронинг табиблари кирмайди.\nШуни айтишни ҳам унутмаслик керакки, ҳамма шифохоналарда тиббиётга оид ва табиб ҳамда талабаларга керакли бошқа китоблар билан тўла кутубхоналар мавжуд эди. Айтишларича, Ибн Тулуннинг Қоҳирадаги шифохонаси кутубхонасида турли илмларга оид юз минг жилддан зиёда китоб бўлган.\nШифохоналардаги тартиботга келадиган бўлсак, даволаниш ҳамма учун бепул эди. Бу борада бой ва фақир, узоқ ва яқин, ақлли ва беақлнинг фарқи бўлмаган. Хаста келганда, аввал у ташқи залда текширувдан ўтади. Агар касаллик енгил бўлса, унга ресепт ёзиб берилган ва дорилар шифохонага қарашли дорихона томонидан бепул берилган.\nАгар касалнинг ҳолати шифохонада ётишни тақозо қилса, унинг исми касалхона дафтарига қайд этилган. Сўнг хаста ҳаммомга кирган, унинг кийимлари ечиб олиниб, алоҳида жойга қўйилган ва унга касалхонанинг махсус кийими берилган. Кейин касаллар ётган хонага ётқизилган ва унга яхши жиҳозланган каравот ажратилган. Касалхонага ётқизилгандан кейин табиб тайинлаган дори-дармонлар ва керакли миқдорда сиҳатига мувофиқ озиқ-овқатлар берилган. Беморлар озуқаси қўй, мол, товуқ ва турли қушлар гўштидан тайёрланган. Касалнинг тузалиш аломати этиб, бир дафъада битта нон ва битта бутун товуқни тўлиқ ейиши белгиланган. Агар муолажа ниҳоясига етган бўлса, янги кийимлар ва ишлашга қодир бўлгунча етадиган миқдорда маблағ берилган.\nШифохонанинг хоналари покиза бўлган, сувлар оқиб турган. Заллари жуда гўзал мебеллар билан жиҳозланган. Ҳамма шифохонанинг тозаликни назорат қилиб турувчи тафтишчилари ва молиявий аҳволини текшириб турувчи назоратчилари бўлган. Кўпинча халифа ёки амирнинг ўзи касаллар аҳволи ва уларга қилинаётган муомаладан хабардор бўлиб турган.\nЮқорида зикр қилинган ҳолатлар Ислом оламида бино этилган ҳамма шифохоналарда – хоҳ у Мағриб, хоҳ Машриқда бўлсин, Бағдод, Дамашқ, Қоҳира, Қуддус, Макка, Мадина, Марокаш, Андалусда бўлсин – бир хил эди. Бу ўринда ана шу асрлардаги Ислом пойтахтларидан тўртта шаҳардаги тўрт шифохона ҳақида сўзлаш билан чекланамиз:\nБиринчиси – Бағдоддаги Азудий шифохонаси.\nУни Азуд-давла ибн Бувайҳ 371 ҳижрий йилда қурдирган. Уни қуришдан олдин машҳур табиб Ар-Розий тунда Бағдоднинг тўрт томонига тўрт бўлак гўшт осиб қўядилар. Эрталаб гўшт қайси маконда яхши ҳидли сақланган бўлса, ўша жойда жуда катта маблағ эвазига шифохона қурилади. У ерда ишлашга йигирма тўрт табиб тайин этилиб, уларга керакли бўлган илмий кутубхона, дорихона, ошхона ва омбор берилади. 449 ҳижрий йилда халифа ал-Қоим Биамриллаҳ ушбу шифохонани янгилади ва топилиши қийин бўлган ичкилик ва дори-дармонларни жамлади. Касаллар учун жиҳозлар, кўрпа-тўшаклар, хушбўй атирлар, вақф сувлари тақдим этди. Хизматчи, табиб ва фаррошлар ёллади. Ушбу шифохонанинг эшикбон ва қўриқчилари ҳам бор эди. Яна унда ҳаммом бўлиб, унинг атрофини турли мева ва сабзавотларни ўз ичига олган боғ ўраганди. Сувдаги кемалар заиф ва камбағалларни таширди. Табиблар эртаю кеч беморларга навбат билан қарардилар.\nИккинчиси – Дамашқдаги Ан-Нурий ал-Кабийр шифохонаси.\nУни одил подшоҳ, султон Нуриддин аш-Шаҳид 549 ҳижрий/1154 милодий йилда Ғарб подшоҳларининг биридан фидя сифатида олган молга қурдирганди. Унинг биноси бутун мамлакат бўйлаб қурилган шифохоналар ичида энг гўзали бўлганди. Султон уни фақат камбағал ва мискинларга, деб шарт қўйганди. Бойларга эса фақат даволамасликнинг иложи бўлмай қолгандагина рухсат бериларди. Ундаги суюқ ва қуюқ дориларнинг ҳаммаси бепул эди. 580 ҳижрий йилда унга кирган сайёҳ Ибн Жубайр шифохона табибларининг касалларга бўлган эътиборини, ҳолларидан яхши хабардорлигини ва уларга керакли дори ва озуқаларни тайёрлашларини ижобий тавсифлайди. Яна у ерда руҳий хасталар учун алоҳида бўлим бўлиб, унда жиннилар боғлаб қўйилишига қарамай, эътибор билан муолажа қилинар ва яхши овқатлантириларди.\nТарихчилардан бирининг зикр қилишича, 831 ҳижрий йилда фазилат, завқ ва латофат аҳлидан бўлган бир ажамий киши Дамашқни зиёрат қилибди. У Ан-Нурий шифохонасига кириб, табибларининг кўплиги, касалларга яхши эътиборни ва ундаги озиқ-овқат, кўрпа-тўшак ҳамда ҳисоби йўқ латифликларни кўрган пайтда табибларнинг билимини синамоқчи бўлибди. У ўзини касалга солибди ва шифохонада уч кун қолибди. Табиббоши унинг касалини аниқлаш учун бир неча маротаба келибди. Унинг томирини ушлаб кўргач, касал эмаслигини, фақат табибларнинг билимини синаш учун келганини билибди ва унга тотли таомлар, семиз товуқлар, ширинликлар, ичимликлар ва турли мевалар беришни буюрибди. Сўнг уч кундан кейин унга қуйидаги сўзлар ёзилган қоғозни тутқазишибди: «Бизда меҳмондорчилик уч кундир». Ажамий бундан ўзининг мақсадини сезиб қолишганини ва бу муддат ичида шифохонада фақат меҳмон қилишганини тушунибди.\nБу шифохона ўзининг улуғ ишларини 1317 ҳижрий йилгача давом эттирди. Сўнг Ал-ўурабо шифохонаси бино қилинди. Ушбу шифохонага ҳозир Сурия жомесининг тиб қуллиёти эгалик қилади. Ан-Нурий шифохонаси бўлса, кейинчалик мадрасага айлантирилди.\nУчинчиси – Ал-Мансурий ал-Кабир шифохонаси.\nУ Қоловун бемористони номи билан машҳур бўлиб, олдин амирлардан бирининг ҳовлиси эди. Султон Ал-Мансур Сайфуддин Қоловун уни 683 ҳижрий (1284 мелодий) йилда шифохонага айлантирди. Унга йилига минг дирҳам фойда берадиган вақф ажратиб қўйди. Шифохонанинг ёнига масжид, мадраса ва етимлар учун кутубхона қурдирди. Айтишларича, буларни бино қилинишининг сабаби, Султон Ал-Мансур Қоловун Аз-Зоҳир Бибрис замонида 1275 йили Рум ғазотига амир сифатида кетаётган пайтда Дамашқда касал бўлиб қолди. Ан-Нурий ал-Кабир шифохонасидан олинган дори-дармонлар билан табиблар уни муолажа қилишди ва у соғайди. Отига миниб, у шифохонани шахсан ўзи томоша қилди. Ундан ажаб ва ҳайратга тушиб, агар Аллоҳ салтанатни насиб этса, шунга ўхшаш шифохона қурдиришни назр қилди. Вақтики, у султон бўлганда, бу ҳовлини танлаб сотиб олди ва уни шифохонага айлантирди. Бу шифохона танзим ва тартибда тилларда достон бўлди. Унга кириш ва наф олиш эркаг-у аёл, ҳуру қул, бойу камбағал – барчага баробар бепул эди. Ундан тузалиб чиққан касалларга кийим берилди. Вафот этганларни шифохона ҳисобидан тажҳиз ва такфин қилиб дафн этилди. Унга тиббиётнинг турли соҳаларига қараб табиблар тайинланди. Шунингдек, касаллар хизмати учун, уларнинг жойларини тозалаш, кийимларини ювиш ва ҳаммомда ёрдамлашиш учун фаррош ва ходимлар ишга олинди. Бу иш шу даражада ташкил қилиндики, ҳар бир касалнинг хизматига икки киши ҳозиру нозир эди. Ҳар бир касал учун битта каравот ва тўлиқ жиҳоз ажратилганди. Касалликнинг ҳар бир турига алоҳида жой белгиланганди. Яна табиббоши талабаларга таълим бериши учун алоҳида ўрин ҳозирланганди. Бундаги энг ажиб ҳол шифохонадан истифода этиш фақатгина у ерда ётганларгагина хос бўлмай, балки уйида туриб муолажа истаган кишиларга ҳам керакли ичимлик, таом ва дори-дармонни бериш йўлга қўйилганди.\nБу шифохона ўзининг инсоний вазифасини шу даражада комил адо этдики, унда ишлаган кўз табибларидан бирининг айтишича, шифохонага касал бўлиб кириб, соғайиб чиқиб кетганларнинг ҳар кунги сони тўрт мингдан зиёда эди. Ундан соғайиб чиққан ҳар бир хастага кийим-кечак ва шифохонадан чиқа солиб оғир ишларни қилишга мажбур бўлмасин, дея нафақаси учун бир миқдор маблағ бериларди.\nБулардан ҳам ажойиби, ҳар бир касалга бошқа касал ишлатмаган хос идишда овқат бериларди. Унинг усти маҳкам ёпилиб, шу ҳолда касалга етказилиши лозим эди.\nЯна ҳам ажойиби, сариқ касаллигига чалинганлар алоҳида хонага ёлғиз ажратиб қўйиларди. Улар бу хонада босиқ қўшиқлар куйини эшитиб, ором олардилар. Ёки қиссачилар айтиб берадиган қисса ва ҳикоялардан завқланишарди. Тузалиш арафасидаги касаллар уларга кулгили ривоятларни ўйнаб берардилар ёки миллий рақсларни ижро этардилар. Ёндош масжиднинг муаззинлари уларга бомдод намозидан икки соат олдин саҳарлаб азон айтиб берардилар. Бедорлик ва бекорчилик қийнаган касалларнинг дардларини енгиллатиш учун майин овозда ашулалар айтиб туришарди. Бу ҳолат француз қўшинлари милодий 1797 йилда Мисрга киргунларига қадар давом этди. Буларни француз олимлари ҳам ўз кўзлари билан кўрганлар ва у ҳақда ёзганлар.\nТароблус шаҳрида ғаройиб вақф мавжуд бўлган. Бу вақфнинг фойдаси икки киши учун берилиши белгиланганди. Уларнинг вазифаси кунда шифохоналарда юриб касалларга ҳолати яхшилангани, юзи қизариб, кўзлари чақнаётганини, бу эса тузалаётганлик аломати эканини тез-тез уқтириб туриш эди.\nТўртинчиси – Марокаш шифохонаси.\nУни Мағрибдаги Муваҳҳидийн подшоҳларидан амирул мўминин Ал-Мансур абу Юсуф қурдирган. Шифохона Марокашдаги энг мўътадил мавзеъдаги катта майдонда жойлашган. Ал-Мансур қурувчиларга уни жуда ҳам чиройли қилиб, ҳафсала билан қуришга, унда барча дарахтлардан, гуллардан ва сабзавотлардан экишга буюрди. Шифохонанинг ҳамма уйларини айланиб чиқадиган қилиб сув оқизилди. Яна қўшимча тўртта ҳовуз қурилди. Бирининг ўртасига оқ мармар ишлатилди. Сўнг уни юнг, пахта, ипак ва теридан тайёрланган нафис жиҳозлар билан безалди. Ичимлик ва турли дори-дармонлар тайёрлаш учун дорихона бино қилинди. Касал учун кечасига алоҳида, кундузига алоҳида қишлик ва ёзлик кийимлар ҳозирланди. Бу ерда ҳам агар тузалган касал камбағал бўлса, унга то ишлагунча кифоя қилгулик нафақа тайинланди. Фарқи шуки, бу ерда бой одамга ҳам мол берилди, бу борада камбағал билан ажратилмади. Балки Марокашда касал бўлган ҳар қандай ғариб унга келтириб муолажа қилинди. У то тузалгунча ёки вафот этгунча ушбу шифохонада бўлди. Амир шифохонага ҳар жума келиб, касалларни кўрар, ҳол-аҳволлари ва табиб ҳамда ҳамшираларнинг муомалалари ҳақида сўраб-суриштирарди.\nИслом оламининг ғарби ва шарқида ёйилиб ётган юзлаб шифохоналарнинг тўртта намунасини кўриб чиқиб айтиш мумкинки, ўша кунларда Оврўпа жаҳолат зулматида сарсон эди. Улар мусулмонларнинг шифохоналаридаги дақиқлик, покизалик ва олий инсоний туйғулардан бирор нарсани билмасди. Бу ўринда олмониялик шарқшунос Макс Маерхофнинг Ислом ҳазораси юксалган ўша замонда Оврўпадаги шифохоналар ҳолати ҳақида айтганларини келтирамиз: «Араб шифохоналари ва маъмур Ислом шаҳарларидаги соғликни сақлаш низоми бизга жуда қаттиқ ва аччиқ дарс беради. Биз уларни ўша замондаги Оврўпа шифохоналарига енгилгина солиштирсак ҳам, ҳақиқий баҳолай оламиз».\nИслом оламидаги ўша фаровон замондан уч аср ўтса ҳамки, Оврўпа ҳали умумий шифохоналар маъносини билмасди. Агар ўн саккизинчи асргача касаллар уйларида ёки махсус ҳовличаларда даволанганлар, десак, муболаға қилмаган бўламиз. Чунки ўша пайтгача Оврўпа шифохоналари махсус ҳовлиларда жойлашган бўлиб, бу ҳовличалар касал бўлсин, ожиз бўлсин, уй-жойсиз бўлсин, кишиларга бошпана вазифасини ҳам ўтарди. Бунга мазкур даврлардаги Оврўпа шифохоналарининг энг каттаси Париждаги Отел Дею очиқ мисол бўлади. Уни тавсифлаб Макс Тордо ва Теннонлар шундай дейишади: «Шифохонада 1200 дона каравот бор. Ундан 486 донаси бир киши учун мўлжалланган. Қолгани эса (булардан биттасининг кенглиги беш қадам келарди) одатда учтадан олтитагача касалга мўлжалланганди. Катта заллари ҳаво кирадиган туйнуклар йўқлиги сабабли сассиқ, жуда ҳам зах ва доим қоронғу эди. Битта залда ҳар доим саккиз юз чоғли касал ерга узала тушиб, хона торлик қилганидан похол ёки полга устма-уст бўлар даражада тиқилиб ётишарди. Бу ҳолдан одам эзилиб кетарди. Ўртача ҳажмдаги битта каравотда ёш болалар кексалар билан, аёллар эркакларнинг ёнида эканини кўрасиз. (Ишонмаслигингиз мумкин, лекин бу ҳақиқат.) Йўлакдаги аёлни тифнинг иситмаси гардобида ёниб, чангак бўлиб қолган бола билан ёнма-ён топасиз. Икковлари ҳам тери касаллигига чалинган одамнинг ёнида ётишарди. Уларга берилаётган таом ҳам хаёлга келиши мумкин бўлган энг ғариб нарсалар эди. Улар яна жуда ҳам кам миқдорда ва бетартиб узоқ муддатда бериларди».\nБу аянчли тавсифга бирор нарса қўшимча қилишнинг ҳожати бўлмаса керак.\nИсломда мусулмонларнинг покиза, тоза бўлишларига, ҳамиша ҳар жойда пок юриш-туришларига катта эътибор билан қаралади. Чунки Аллоҳ таолонинг амри шундай! Пайғамбаримиз Муҳаммад алайҳиссаломнинг насиҳатлари шундай! Сабаби Ислом дини покизалик, гўзаллик устига қурилган. Шариатимиз покиза одамдан ифлослик, разиллик чиқмайди, дуоси ижобат бўлади, деб ҳисоблайди. Поклик – мўминнинг кўзгуси. “Поклик – иймондандир”, деганлар жаноби Расулуллоҳ соллаллоҳу алайҳи васаллам.\nИслом мусулмонларнинг тоза, пок бўлишларини таъминлашда энг майда-чуйда “икир-чикир”ларгача аралашган. Пайғамбаримиз алайҳиссалом суннатлари орқали бу соҳадаги йўл-йўриқ ва кўрсатмаларни тарғиб қилади.\nОғиз-тишларни тоза тутишга алоҳида эътибор берилган. Арок дарахтининг шохчаларидан тайёрланган махсус тиш тозалаш воситаси – мисвокдан фойдаланиш суннатдир. Пайғамбар алайҳиссалом: “Тишларингизни мисвок билан тозалаб юринглар ва тозаликка одат қилинглар”, “Агар умматимга машаққат бўлмаганида эди, ҳар намоздан олдин мисвок қилишга (яъни, тиш тозалишга) буюрар эдим”, деб таълим берганлар. Жаноби Расулуллоҳнинг (с.а.в.) бу кўрсатмалари бежизга бўлмаган. Мисвок текшириб кўрилганда, унда кўплаб фойдали ва хушбўй моддалар борлиги аниқланди. Ваҳоланки, ҳозирги замонавий тиш чўткалари Ғарбда 1806 йилдан урфга кира бошлаган.\nМусулмонлар тозалик ҳақида ана шундай бош қотириб юришганида, Оврўпада кишилар ювинмасдан, йилига бир марта пахтани ҳўллаб артинишган, чўқинтириш пайтидаги махсус “вафтиз” сувининг таъсири кетиб қолмасин, деб сувдан сесканишган. Ҳаттоки, машҳур Версал саройида умуман ҳожатхона бўлмаган. Ўрта асрлар Францсиясида сарой ва театрларнинг бирортасида ҳожатхона бўлмаган бир пайтда Истанбулда 1400 га яқин шундай жой бўлган.\nЎша пайтларда Оврўпада оқар сувда, ҳаммомларда ювиниш нималигини билишмасди. Аммо шу даврда Марказий Осиёга сафар қилган сайёҳлардан бири Самарқанд шаҳрига шундай таъриф берганди: “Шаҳарда карвонсаройлар иккита, машҳур ҳаммомлар учта бўлган. Улардан иккитаси “Хўжа Аҳрор ҳаммомлари”, учинчиси эса Ҳаммоми Мирий, деб аталган”. 1558 йили Бухорога сафар қилган инглиз сайёҳи ва тарихчиси Антокий Женкинсон ўз хотираларида шундай деб ёзган: “23 декабрда Бақтрия еридаги Бухоро шаҳрига келдик. Шаҳар жуда катта, уйларнинг кўпи лойдан қилинган, аммо шаҳарда тош уйлар, шоҳона қурилган ва олтин суви билан нақшланган масжид-мадрасалар ҳамда миноралар ҳам кўп. Айниқса, ҳаммомлар шунақанги кўркам қурилганки, дунёда бунақасини учратмагандим. Уларни таърифлашга анча вақт кетади”.\nЎн олтинчи асрда Холландия элчиси Барон де Бусбек Усмонийлар мамлакатига сафаридан сўнг шундай деган экан: “Э, бу одамларнинг касал бўлиши аниқ. Балиқлар каби сувда “шалоп-шулуп” қилиб ювинишади. Шунчалар ҳам кўп ювиниш мумкинми?” Ҳаммомларни қўятурайлик, Усмонли салтанат шаҳарларида биздаги сардобаларга ўхшаш, ҳар бири санъат даражасига кўтарилган юзлаб чашмалар (замонавий таҳоратхоналар) бўлган.\nМусулмонлар нафақат тозаликда, кийиниш, овқатланиш маданияти соҳасида ҳам оврўпаликларга ўрнак бўлишган. Биргина овқатланиш хусусида Пайғамбаримиз соллаллоҳу алайҳи васалламдан ўнлаб ҳадислар ворид бўлган. У зоти бобаракот умматни кўп таом ейишдан қайтарганлар. Бунинг зарарлари ва оқибатларини бугунги кунда ҳозирги тиббиёт фани ҳам, одамлар ҳам яхши тушуниб қолишди.\nПайғамбар алайҳиссалом кечқурун ётишдан олдин сув ва таом солинган идишлар устини ёпишни, синиқ, дарз, лаби учган идишларни ишлатмасликни буюрганлар. Ўша жойларда турли зарарли нарсалар (микроблар) бўлишини ҳали заррабин (микроскоп) кашф этилмасдан ўн тўрт аср аввалдан кўра билганлар. У зот овқат олдидан ва кейин қўл ювиш, овқатга пуфламаслик, хотиржам, ўтириб овқатланиш, таомни иссиғича истеъмол қилмасликка ҳам тарғиб қилганларки, буларнинг ҳаммасида ҳам ҳикмат бор.\nВаҳоланки, Ғарбда овқатланиш соҳасидаги маданият жуда орқада эди. Биргина мисол келтириб ўтиш кифоя: ўрта асрларда Бранденбург шаҳзодаси аслзодаларни ўз саройидаги зиёфатга чорлар экан, таклифномага: “Гўшт егандан кейин суякни орқага отиш йўқ, ёғли оғизни енг билан артиш йўқ, товоқни кўтариб, остига тупуриш йўқ”, деб изоҳ ёзишга мажбур бўлган экан. Ҳатто, ҳозирда Ғарбдаги кўпгина ўлкаларда бўлганимизда, оврўпаликларнинг жамоат жойларида, ҳатто, дастурхон устида бемалол рўмолчага бурун қоқаётганларини, ҳамманинг кўз ўнгида тиш кавлаётганларини, овоз чиқариб, бетартиб овқатланишларини кўриб, ҳайратимиз ошганди. Бундай мисолларни кўплаб келтириш мумкин. Ана шуларнинг ўзиёқ, Ислом ҳазораси Ғарб ҳазорасидан анча илғор бўлиб келганини исботлаб турибди.\nYazıyı paylaş "Исломда тиббиёт тарихи"


Google янги “ақлли” Allo мессенжери ҳамда видеоқўнғироқлар учун Duo дастурини намойиш этди - Terabayt.Uz\nGoogle янги “ақлли” Allo мессенжери ҳамда видеоқўнғироқлар учун Duo дастурини намойиш этди\nҲар йили анъанавий тарзда ўтказиладиган Google I/O анжуманида компания янги Allo мессенжери ҳамда видеоқўнғироқларни амалга оширувчи Duo дастурини тақдим этди, деб Kun.Uz ёзмоқда.\nМессенжернинг асосий ажралиб турувчи жиҳати – ичига ўрнатилган ассистентидир. Унинг ёрдамида дастурнинг ўзида тўғридан-тўғри ёзишув ва қидирувларни амалга ошириш, ўйинлар ўйнаш мумкин. Google қайд этишича, мазкур чатботда компания маълумотлар базасига уланиш имкони мавжудлиги учун рақобатчиларига нисбатан анча ақллироқдир. Шу ҳусусият туфайли Google боти одатий ботларга нисбатан анча мураккаб бўлган сўровларни тушуна олади. Шунингдек, бот бошқа фойдаланувчилар билан ёзишувлар давомида жавобларни таклиф қила олади.\nAllo’нинг яна бир жиҳати – хабар жўнатилаётганда унинг ҳажмини белгилай олиш имкониятидир. Шу тариқа муҳим хабарни ажратиб олиш мумкин.\nБарча хабарлар шифрлар билан ҳимоялангани учун ҳужумкор шахслар уларни ўқий олмайди. Бироқ Google хизмати хабарларни қайта ишлаб чиқса-да, уларни ўзида сақлаб қолмайди. Бундан ҳавотир олганлар учун мессенжерда Chrome браузери каби «Инкогнито» режими мавжуд. Мазкур режимда Google хабарларни қайта ишлаб чиқмайди ва шунга мувофиқ, Allo ассистентининг тавсияларисиз ҳаракат қила олмайди.\nМессенжернинг қолган функциялари фойдаланувчилар учун анча таниш: унда стикерлар, етказиб бериш индикатори, хабарларни ўқиш ва кўп миқдордаги созламар мавжуд.\nВидеоқўнғироқлар учун Duo хизмати iOS учун Facetime функцияларини такрорлайди.\nҲар иккала дастур 2016 йилнинг ёз ойида ишга туширилади.\n#Google #видеоқўнғироқ #дастур #мессенжер


ҚОЗОҒИСТОН — ЯҚИН ҚЎШНИМИЗ, ИШОНЧЛИ ҲАМКОРИМИЗ ВА ҚАЛИН ШЕРИГИМИЗ - Ўзбекистон овози газетаси\nЎзбекистон Республикаси Президенти Шавкат Мирзиёевнинг таклифига биноан Қозоғистон Республикаси Президенти Қосим-Жомарт Тоқаев 14-15 апрель кунлари давлат ташрифи билан мамлакатимизда бўлди.\nЎзбекистон мустақилликнинг илк кунларидан Марказий Осиё мамлакатлари, жумладан, Қозоғистон билан ўзаро ишонч ва яхши қўшничиликка асосланган муносабатларни ривожлантириш йўлидан борди. Халқларимиз нафақат яқин қўшни, балки қардош сифатида кўп қиррали ҳамкорликнинг барча масалалари бўйича азалдан бир-бирларини тушуниб, қўллаб-қувватлаб келган. Ўтган йиллар давомида бу алоқалар янада мустаҳкамланди, мамлакатларимиз яхши қўшни ва ўзаро манфаатли ҳамкор сифатида тараққиёт йўлидан елкама-елка бормоқда.\nДавлатларимиз ўртасида стратегик шерикликни мустаҳкамлашда Ўзбекистон Президенти Шавкат Мирзиёев ва Қозоғистоннинг Биринчи Президенти — Элбоши Нурсултон Назарбоевнинг ҳиссаси беқиёс.\nПрезидентимизнинг очиқ ва прагматик сиёсати, хорижий давлатлар, аввало, қўшни мамлакатлар билан дўстона ва ўзаро манфаатли муносабатларни ривожлантириш борасидаги ташаббуслари натижасида Ўзбекистон — Қозоғистон ҳамкорлиги янги босқичга кўтарилди.\nПрезидентимизнинг 2017 йил 22-23 март кунлари Қозоғистонга давлат ташрифи мамлакатларимиз муносабатлари ривожида тарихий даврни бошлаб берди. Ўша йили 16-17 сентябрь кунлари Қозоғистон Республикаси Биринчи Президенти Нурсултон Назарбоевнинг мамлакатимизга давлат ташрифи олий даражадаги мулоқотларнинг изчил давоми бўлди.\nЎтган қисқа вақтда икки томонлама алоқаларда илгари кузатилмаган юқори натижаларга эришилди. Икки давлат раҳбарларининг мунтазам учрашув ва мулоқотлари мамлакатларимиз ўртасидаги алоқаларни янада мустаҳкамлади.\nҚозоғистон Республикаси Президенти Қосим-Жомарт Тоқаевнинг мазкур давлат ташрифи мамлакатларимиз ўртасидаги дўстлик, яхши қўшничилик ва стратегик шериклик муносабатларини янада кенгайтиришда навбатдаги қадам сифатида икки томон учун бирдек манфаатлидир.\nТашрифнинг асосий тадбирлари 15 апрель куни бўлиб ўтди.\nКўксарой қароргоҳида Қозоғистон Республикаси Президентини расмий кутиб олиш маросими бўлди.\nШундан сўнг Шавкат Мирзиёев ва Қосим-Жомарт Тоқаев тор доирада учрашув ўтказди.\nПрезидентимиз Қозоғистон Президентини Ўзбекистонга ташрифи билан қутлаб, мазкур ташриф икки давлат ўртасидаги мулоқотларнинг мантиқий давоми эканини таъкидлади.\nСизнинг Қозоғистон Республикаси Президенти сифатида Ўзбекистонга илк давлат ташрифи билан келганингизни жуда юксак қадрлаймиз. Биз буни икки томонлама стратегик шериклик муносабатларининг яна бир асоси деб биламиз. Қозоғистон бизнинг яқин қўшнимиз, ишончли ҳамкоримиз ва қалин шеригимиздир. Биз ҳеч қачон бир-биримиздан ажралмаймиз, деди Шавкат Мирзиёев.\nҚозоғистон Президенти таклиф учун давлатимиз раҳбарига миннатдорлик изҳор қилиб, музокаралар самарали ўтишига ишонч билдирди.\nХалқларимизнинг тарихи, дини, тили бир, ўхшаш маданий қадриятларга эга. Сиз, ҳурматли Шавкат Миромонович ва Қозоғистоннинг Биринчи Президенти Нурсултон Назарбоев давлатлараро муносабатларни юқори босқичга олиб чиқдингиз. Бу суръатни сақлаб қолишни ўзимнинг асосий вазифам деб биламан. Қозоғистонда қардош Ўзбекистон билан алоқаларга талаб жуда катта, деди Қосим-Жомарт Тоқаев.\nБугунги кунда мамлакатларимиз ўртасидаги муносабатлар барча соҳаларда изчил тараққий этмоқда. 1998 йилда имзоланган Ўзбекистон Республикаси билан Қозоғистон Республикаси ўртасида Абадий дўстлик тўғрисидаги шартнома, 2013 йилда қабул қилинган Ўзбекистон Республикаси билан Қозоғистон Республикаси ўртасида Стратегик шериклик тўғрисидаги шартнома ўзаро ҳамкорликка мустаҳкам асос бўлмоқда.\nЎзбекистон билан Қозоғистон БМТ, ШҲТ, МДҲ, ИҲТ, Оролни қутқариш халқаро жамғармаси каби халқаро тузилмалар доирасида самарали ҳамкорлик қилиб келмоқда. Қозоғистон мамлакатимиз ташаббуси билан БМТ шафеълигида ташкил этилган Оролбўйи минтақаси учун Инсон хавфсизлиги бўйича кўп томонлама шериклик асосидаги Траст фонди фаолиятини қўллаб-қувватлади.\nПрезидентлар минтақавий ҳамкорликни мустаҳкамлаш ва халқаро аҳамиятга молик муҳим масалалар юзасидан фикр алмашди. Жумладан, икки ва кўп томонлама тузилмалар доирасида халқаро терроризм, диний экстремизм, наркотикларнинг ноқонуний муомалада бўлиши, трансмиллий уюшган жиноятчилик, ноқонуний миграция ва халқаро хавфсизликка таҳдид соладиган бошқа хавф-хатарларга қарши курашиш бўйича биргаликда чоралар кўришга келишиб олинди.\nДавлат раҳбарлари Афғонистон иқтисодиётини қайта тиклаш ва ушбу мамлакат билан узоқ муддатли яхши қўшничилик алоқаларини ривожлантириш, жумладан, транспорт коммуникациялари, таълим ва соғлиқни сақлаш соҳаларида йирик лойиҳаларни амалга ошириш зарурлигини таъкидладилар.\nОлий даражадаги музокаралар чоғида давлат раҳбарлари Ўзбекистон — Қозоғистон ҳамкорлигининг истиқболли йўналишлари, шунингдек, томонларни қизиқтирган минтақавий ва халқаро аҳамиятга молик долзарб масалаларни ҳам муҳокама қилдилар.\nЎзбекистон ва Қозоғистон расмий делегациялари иштирокидаги кенгайтирилган музокарада мамлакатларимиз ўртасидаги савдо-иқтисодий, инвестициявий ҳамкорликни янада ривожлантириш, транспорт-коммуникация, маданий-гуманитар ва бошқа соҳалардаги алоқаларни мустаҳкамлаш масалаларига эътибор қаратилди.\nҚозоғистон Ўзбекистоннинг энг муҳим савдо-иқтисодий шерикларидан биридир. Кейинги йилларда иқтисодиётнинг етакчи соҳа ва тармоқларида жадаллашган алоқалар туфайли ўзаро савдо ҳажми 2018 йилда қарийб 50 фоиз ўсиб, 3 миллиард доллардан ошди.\nТомонлар яқин йилларда бу кўрсаткични 5 миллиард долларга етказишга интилишини тасдиқлади. Ўзбекистон ва Қозоғистон ўртасида икки томонлама ҳамкорлик бўйича Ҳукуматлараро комиссияга савдо алоқалари номенклатурасини кенгайтириш, иқтисодий ҳамкорликнинг янги узоқ муддатли шаклларини топиш ва ривожлантириш вазифаси қўйилди.\nТомонлар 2018 йил ноябрь ойида Чимкент шаҳрида ўтган биринчи Ўзбекистон — Қозоғистон ҳудудлараро ҳамкорлик форуми ва 2019 йил мартда Тошкент шаҳрида ўтган Марказий Осиё мамлакатларининг биринчи минтақавий иқтисодий форуми якунларини ижобий баҳолади.\nБугунги кунда юртимизда Қозоғистон капитали иштирокидаги 336 та корхона ва 16 та компания ваколатхонаси, Қозоғистон ҳудудида Ўзбекистон ишбилармонлари билан ҳамкорликда ташкил этилган 199 та корхона фаолият кўрсатмоқда. Улар томонидан савдо, транспорт-логистика ва бошқа хизматлар кўрсатилиб, қурилиш материаллари ҳамда кенг турдаги халқ истеъмоли моллари ишлаб чиқарилмоқда.\nМамлакатларимиз автомобиль ва темир йўлларда юк ва йўловчи ташишда самарали ҳамкорлик қилиб келмоқда. Бу муҳим коммуникация тармоғи учинчи давлатлар учун ҳам транзит вазифасини ўтамоқда. Ўзбекистон ва Қозоғистон ҳудудларидан ташқи савдо юкларини ташишда ўзаро преференциялар ва қўшимча имтиёзлар жорий этилгани савдо ҳажмини сезиларли ошириш имконини бермоқда.\nДавлат раҳбарлари Ўзбекистон — Қозоғистон давлат чегарасини демаркация қилиш, шунингдек, ўтказиш пунктларининг самарали фаолиятини таъминлаш жараёни муваффақиятли давом этаётгани, бу икки мамлакат чегарадош ҳудудлари аҳолисининг турмуш шароитини салмоқли даражада яхшилаш, трансчегаравий иқтисодий алоқалар ва гуманитар алмашинувларни жонлантириш, фуқароларнинг ўзаро ташрифларини фаоллаштиришга хизмат қилганини мамнуният билан қайд этдилар.\nТомонлар Оролни қутқариш халқаро жамғармаси доирасида минтақа давлатларининг халқаро ташкилотлар, молия ва экология институтлари билан Орол денгизи ҳавзасида муайян дастур ва лойиҳаларни амалга ошириш бўйича ўзаро ҳамкорликни кенгайтиришдан манфаатдор эканини тасдиқлади.\nМузокараларда транспорт, логистика, саноат кооперацияси соҳаларида қўшма лойиҳаларни амалга ошириш бўйича келишувларга эришилди. Транспорт коммуникациялари соҳасидаги ҳамкорликни ривожлантириш, мамлакатларимизнинг экспорт салоҳияти ва транзит имкониятларини кенгайтириш бўйича қўшимча чора-тадбирлар ишлаб чиқиш зарурлиги таъкидланди.\nИкки томонлама ҳужжатларни имзолаш маросими бўлди. Ўзбекистон Республикаси Президенти Шавкат Мирзиёев ва Қозоғистон Республикаси Президенти Қосим-Жомарт Тоқаев Қўшма баёнотни имзоладилар.\nИкки мамлакат ўртасидаги ҳамкорликнинг турли соҳаларига оид 10 га яқин ҳужжат имзоланди. Солиқ резидентлигини тасдиқловчи расмий ҳужжатларни тан олиш тартиби, Ўзбекистон ва Қозоғистонда фаолият юритаётган икки мамлакат фуқароларининг меҳнат ҳуқуқларини ҳимоя қилиш, ноқонуний миграцияга қарши курашиш тўғрисида битимлар, “Марказий Осиё” савдо-иқтисодий ҳамкорлик марказини ташкил этиш тўғрисида меморандум ва бошқа соҳаларга оид келишувлар шулар жумласидандир.\nШунингдек, Ташқи ишлар вазирликлари ўртасида 2019-2020 йилларга мўлжалланган ҳамкорлик дастури, Ўзбекистон Республикаси Вазирлар Маҳкамаси ҳузуридаги Дин ишлари бўйича қўмита билан Қозоғистон Республикаси Ахборот ва ижтимоий ривожланиш вазирлиги ўртасида ҳамкорлик тўғрисида меморандум қабул қилинди.\nОммавий ахборот воситалари вакиллари учун брифингда давлат раҳбарлари музокаралар анъанавий дўстлик, ўзаро ҳурмат, ишонч ва очиқлик руҳида ўтганини, икки томонлама муносабатларнинг муҳим масалалари, ўзаро манфаатли минтақавий ва халқаро аҳамиятга молик долзарб муаммолар муҳокама қилинганини алоҳида таъкидладилар. Ташриф чоғида Ўзбекистон ва Қозоғистон Президентлари ўртасида эришилган келишувлар, имзоланган ҳужжатлар мамлакатларимиз ҳамкорлигини янги сифат босқичига олиб чиқиши қайд этилди.\nКуннинг иккинчи ярмида Қозоғистон Республикаси Президенти Қосим-Жомарт Тоқаев Ўзбекистон Республикаси Бош вазири Абдулла Арипов ҳамроҳлигида Мустақиллик майдонига ташриф буюрди. Олий мартабали меҳмон ҳурриятимиз, порлоқ истиқболимиз ва эзгу ниятларимиз рамзи бўлган Мустақиллик ва эзгулик монументига гул қўйди.


Президент Абдулла Арипов номзодини Ўзбекистон бош вазири лавозимига илгари сурди - Zamin.uz\n16:50 / 21.01.2020\nТошкент шаҳрида Олий Мажлис Қонунчилик палатаси ва Сенатининг қўшма мажлиси бўлиб ўтмоқда.\nKun.uz нашри хабарига кўра, қўшма мажлисда Ўзбекистон Республикаси президенти Шавкат Мирзиёев иштирок этиб, маъруза қиляпти.\nМаълумки, Конституциянинг 98-моддасига мувофиқ бош вазир номзоди Олий Мажлиснинг Қонунчилик палатасига сайловда энг кўп депутатлик ўринларини олган сиёсий партия томонидан Ўзбекистон президентига кўриб чиқиш учун таклиф этилади.\nШундан келиб чиқиб, яқинда бўлиб ўтган Ўзбекистон Либерал-демократик партияси мажлисида президентга бош вазир лавозимига номзод таклиф этилди. Мамлакат президенти Абдулла Арипов номзодини Ўзбекистон Республикаси бош вазири лавозимига илгари сурди.\n– Абдулла Нигматовични 20 йилдан буён яхши биламан, ёнма-ён ишлаганмиз. Ҳаётда туҳматларга дуч келди, аммо сингани йўқ. Президент бўлганимдан сўнг Абдулла Ариповни ҳукумат таркибига қайтариб олиб келганим бежизга эмас эди, – деди Шавкат Мирзиёев.\nАйни вақтда Олий Мажлиснинг қонунчилик палатаси ва Сенатнинг қўшма йиғилишида Абдулла Арипов ўзининг дастурини тақдим этмоқда. “Замин” янгиликларини “Одноклассники”да кузатиб боринг\n20-01-2020, 22:32, Ўзбекистон\n14-12-2016, 16:27, Ўзбекистон\n12-12-2016, 20:01, Ўзбекистон\n16-09-2016, 12:55, Ўзбекистон\nЎзЛиДеП партияси Ўзбекистон президентлиги учун номзодини илгари сурди\n16-09-2016, 12:45, Ўзбекистон\n8-09-2016, 23:34, Ўзбекистон


Нью-Йоркдаги ўзбеклар: Биз терроризмнинг ҳар қандай кўринишини кескин қоралаймиз\n01:23 19 Феврал 2018\nFacebook / Chris Landry via REUTERS\n17:43 03.11.2017 (Янгиланган 18:24 03.11.2017) Ҳавола олиш\nНью-Йоркда 31 октябрь куни Манхэттен ҳудудида содир этилган ваҳшиёна террорчилик хуружи қурбонлари хотирасига тадбир ташкил этилди\nTOШКЕНТ, 3 ноя — Sputnik. Нью-Йоркнинг Бруклин ҳудуди президенти Эрик Адамснинг ташаббуси билан Foley Squareда хотира тадбири ташкил этилди. Унда 31 октябрь куни Нью-Йорк шаҳрининг Манхэттен ҳудудида содир этилган ваҳшиёна террорчилик хуружига муносабат билдирилди.\nТадбирда Нью-Йоркнинг кўпгина диний конфессиялар, ижтимоий-сиёсий нодавлат ташкилотлари, шаҳар мэрияси, сиёсатчилар, полиция ва бошқа оммавий ахборот воситалари вакиллари иштирок этди.\nТадбир аввалида бўлиб ўтган брифингда Америкадаги туркистонлик ўзбекларнинг "Туркистон-Америка" Ассоциацияси президенти Абдуллоҳ Хўжа Манхэттенда Сайфулла Соипов томонидан содир этилган ғайриинсоний, ваҳшиёна террорчилик хуружини кескин қоралади. Жумладан, у "…биз ҳар қандай шакл ва кўринишдаги экстремизм ва терроризмни кескин қоралаймиз", —деб таъкидлади.\nБрифинг сўнгида Абдуллоҳ Хўжа Америкада яшовчи ўзбек оилалари номидан бегуноҳ қурбон бўлганларнинг оила аъзоларига чуқур таъзия билдириб, жароҳат олганларнинг тез фурсатларда соғайиб кетишларига тилак билдирди.\nТадбирнинг иккинчи қисмида оммавий ахборот воситалари вакиллари тадбир иштирокчиларига кўплаб саволлар билан мурожаат қилдилар. Аксарият саволлар ўзбек диаспорасининг раҳбари Абдуллоҳ Хўжага қаратилган эди.\nНью-Йоркда 31 октябрь куни Манхэттен ҳудудида содир этилган террорчилик хуружи қурбонлари хотирасига тадбир ташкил этилди\nАбдуллоҳ Хўжа журналистларнинг саволларига жавоб берар экан, ўзбек халқининг қадим тарихи ва бой маданияти, ўзбек ҳудудидан чиқиб, жаҳон цивилизациясига улкан ҳисса қўшган Имом Ал Бухорий, Ибн Сино, Мирзо Улуғбек, Ал Фарғоний, Ал Беруний, Алишер Навоий сингари даҳолар тўғрисида фахр билан сўзлади.\n"Асрлар оша давом этиб келаётган маънавий-ахлоқий қадриятлар асосида яшайдиган ҳар бир ўзбек оиласида таълим-тарбияга катта эътибор бериш анъанага айланган", деди у.\n"Ислом давлати" Нью-Йоркдаги теракт учун жавобгарликни ўз зиммасига олди\nАбдуллоҳ Хўжа терроризмга қарши курашда АҚШ ҳудудида ин қуриб олган турли хил террористик оқимлар, кучлар ва ташкилотлар билан жиддий шуғулланиш вақти келганини айтиб ўтди.\nУндан ташқари, ўзбекистонлик кучли билимли имомлар, уламоларни АҚШга юбориб, омма орасида улар билан асл исломий таълимотлар борасида турли очиқ мулоқотлар, тадбирлар ўтказиш лозимлигини, Ватандан Ислом динини тарғиб қилувчи янги китобларни кўпроқ олиб келиб, уларни тўғри тарғибот-ташвиқот қилиш, тарқатиш ҳақида сўз юритди.\n"Шундагина биз ватандошларимизни бу ердаги бошқа салбий оқим ва террористик гуруҳларга аъзо бўлишдан асраб қолган бўламиз", дея таъкидлади Абдуллоҳ Хўжа.\nУ бу воқеа бугунги кунда Америкада ташкил этилган ўнлаб ўзбек ташкилотларининг олиб бораётган барча саъй-ҳаракатларини бирлаштириш заруратини яна бир бор тасдиқлашини билдирди.\nШунингдек, Абдуллоҳ Хўжа Ўзбекистон президенти Шавкат Мирзиёевнинг олиб бораётган оқилона ички ва ташқи сиёсатини маъқуллаб, қўллаб-қувватлашини алоҳида таъкидлади.\n"Биз Америка Қўшма Штатлари халқи билан доимо биргамиз ва ҳар томонлама бирдам, ҳамжиҳат эканлигимизни яна бир бор изҳор этамиз, — дея сўзини якунлади у.\nМавлон ШУКУРЗОДА, Нью-Йорк, АҚШ.


Журналист vs Блогер: Ким у, нима у? — Sof.uz\nБаҳодирхон Элибоев 29.10 16:51 608 Колумнистлар\nФарғонага ташриф буюрган катта авлод журналистлари, яъни устоз журналистларимизни кўролмай қолганимдан ростдан афсусландим. Балки мени ҳам таклиф қилишганида эди, борардим, савол-жавобни қизитишга ҳиссамни қўшган бўлардим. Ғанимат устозлардан фойдаланиш яхши-да.\nЭнди Пресс-клубда тилга олинган "анъанавий журналистика ва блогерлар" масаласида бир неча йиллар олдин фикримни қисқача айтиб қўйганман. Шу фикрни озгина очиб берай.\nҲозирги блогерлик деб аталаётган машғулот бу журналистикада ҳисобга олинган. Буни "Сариқ Матбуот" деб аташади. "Yellow Press" дейишади Ғарбда.\nСариқ мабуот ибораси сўзма-сўз таржима қилинган. Аслида "тутуруқсиз матбуот" дейилади. "Бульварная Пресса" ҳам дейишади. Тутуруқ йўқ ҳисоби.\nСариқ матбуотнинг назарияда ўргатишган айрим жиҳатларини эслаймиз:\n- арзон нархдаги ахборотлар;\n- миш-миш ёки дув-дув гапларга асосланган ахборотлар;\n- жанжалли ахборотлар;\n- текширилмаган ахборотлар;\n- машҳурлар ҳаётига боғлиқ воқеа-ҳодисалардан иборат ахборотлар;\nСариқ матбуот мана шу санаб ўтилган омиллар билан доим гуллаб яшнаб юрган. Эндиликда электрон матбуотнинг сариғини - блогерлик деб айтяпмиз. Facebook айнан шунга асосланган. Агар шу ахборотларда расмлар кўпроқ бўлса, унда буни "Tabloid" дейишади. Таблоид вазифасида эса Instagram самарали ишлаяпти.\nШунинг учун блогерликни замонавий дейиш унчаям тўғри эмас. Сариқ матбуотнинг электрон кўриниши деб қаралса кифоя. Буни ҳар бир профессионал журналист тушуниб туради. Сариқ матбуотнинг асосий мақсади аудиторияни кўпроқ жалб қилиш ва шу орқали пул ишлаш. Бошқа ҳеч нарса эмас.\nШахсан мен Сариқ матбуотдан ҳеч қачон хавотирга тушмаганман. Чунки тушунаман матбуотнинг бу тури қандай ишлашини. Ҳатто ўзим ҳам шундай газета очиб кўрганман. У пайтда ижтимоий тармоқлар йўқ эди ва Tabloid илк сонидан кейин ёпилган эди. :)\nСариқ матбуот ҳақида гапирилганда, АҚШ тарихида илк бор "сариқ бола" ҳаёти ҳақида гапирилса, Россия тарихида "Копейка" газетаси эсланади. Лекин умумий жиҳати шундаки, ахборотлар аҳолининг қуйи қатламига мўлжалланганлигидир.\nБу йўналишда ишовчилар ахборотни 3 та "S" қоидасига кўра синфлантирганлар. Ҳар ҳолда бизга журналистикада шуни ўргатишган:\n1. Sex! Ишқий муносабатларга асосланган ахборотлар. Сизга Андижон ҳокими ҳақидаги гапларни айтиш шарт эмасдир? Гейларнинг мурожаати ҳам шу турга киради. Ёки лифтдаги ҳофизнинг иши ҳам sex-newsга мисол бўлади.\n2. Sensation! Бу турдаги ахборотлар кўпроқ шов-шувга сабаб бўлади. Фермерларнинг ариққа тушиши, ДАН ходимининг сёмкалари ва ҳоказо ҳештеглар орқали тарқалган ахборот турлари бунга мисол бўлади.\n3. Suicide! Суиқасдга асосланган шов-шувли хабарлар ҳам сариқ матбуот сирасига кириб кетади. Ўқитувчи Диана ўлими, талаба Жасур Иброҳимов ўлими, ёниб кетибди, пичоқлаб кетибди, ўлдириб кетишибди ва ҳоказо хабарлар бунга мисолдир.\nКўриб турганингиздек, Сариқ Матбуот дунёда аллақачон ўз ўрнига эга бўлишга улгурган. Сариқ матбуотнинг энг кўп фойдаланадиган "қартаси" матндан ўзига кераклисини олиш усулидир. Бунда уни ёлғончига чиқаролмайсиз. Чунки кесиб олинган бўлса ҳам ўша гап айтилган ва ёлғон эмас. Шу томондан уларни маҳкамага ҳам тортолмайсиз.\nЛекин жиддий одамлар ҳеч қачон Сариқ матбуотни ҳисобга олмайдилар. Улар журналистика нима билан шуғулланаётганига қизиқадилар. Сиёсатда ёки бизнесда жиддий ютуқларга эришган кўплаб одамларнинг доимий ўқийдиган муаллифлари бўлади. Улар Сариқ матбуотдаги сенсацион материаллар шунчаки, омманинг ўзига хос эрмаги эканлигини яхши тушунадилар. Чунки шов-шувли хабарлар узоқ давом этмайди. Бугунгисидан бехабар қолса, кейингиси келишини билади. Журналистлар эса, ахборот билан бирга маърифатли мавзуларни ҳам бериб борадилар. Бир нарса оласиз.\nКекса авлод - устоз журналистларимиз жамиятнинг Сариқ матбуот даражасига тушиб қолганлигидан қайғураётгани тушунарли. Буни пресс-клуб руҳиятидан сездим. Лекин бир томондан "қўрқув" сўзини "масъулият" сўзи ортига беркитиш яхши эмас. Блогерлик, яъни электрон сариқ матбуот ҳам журналистикадир. Фақат бу билан асл блогерликни адаштирмаслик керак. Чунки блогерлик бу ўз саргузаштларини ёзиб боришдир. Шу нуқтаи назардан ҳар ким блогер бўла олади. Лекин тутуруқсиз матбуотга қўл урдими, энди у ўзини блогер демаслиги керак. Сариқ матбуот вакилиман деса, кўпроқ ярашади.\n5 мингта ўқувчимдан 4 мингтаси шунчаки ўқийди. 4 мингдан зиёд аудитория ахборотни саралашни бироз ўрганиб олса, фойдадан ҳоли бўлмасди. Айрим 50 тачаси блоггерлик билан шуғулланади. Кундалик пост қўйгувчи дўстларим ҳам, аслида нима иш билан шуғулланаётганларини бемалол шу мақоладан кейин тушуниб олсалар ажабмас.\nКеча, 21:55 6250\n2.06 12:56 4500\nКеча, 17:06 2336\n1.06 20:43 2157\nБугун, 02:09 221 Ўзбекистон\nБугун, 01:58 61 Ўзбекистон\nБугун, 01:54 139 Ўзбекистон\nБугун, 01:50 197 Ўзбекистон


Халқаро фан олимпиадалари ва мусобақалари/Международные предметные олимпиады и соревнования - Страница 3 - uForum.uz\n05.07.2009 20:31 #21\nПочему бы не указать в названии топика что Молодежная Олимпиада по Математики!\n05.07.2009 20:52 #22\nHaqiqatdan ham. Men ham avvaliga mavzuni sport haqida deb o'ylabman, to'g'risi.\n05.07.2009 23:40 #23\nШухрат ака, шу ўринда яна бир мулоҳаза. Ҳар йили олимпиада натижалари эълон қилингач, бизда бироз янглиш хулосалар чиқарилади. Айтайлик, ўтган йили ўқувчиларимиз бронза медалларини қўлга киритишганида, матбуотдаги аксарият хамкасбларимиз ўзбекистонлик ёшлар 3-ўринни қўлга киритишди деб шов-шув қилишди. (Бўрттириш миллий журналистикамиз табиатига хос, начора!) Ваҳолангки, умумжамоа ҳисобида Ўзбекистон учинчи ўринда эмас, аксинча 33 ўринда эди.\nСавол шуки, ҳар йили олимпида иштирокчиларин "Ғалаба муборак" деб кутиб оламиз! Аслида ғалаба дейишга қанчалик ҳаққимиз бор? Шунчаки, иштирок этишгани билан муборак этсак мантиққа тўғри келармиди деб ҳисоблайман.\nХотиржам бўлинг, Хусен.\nБундай саволни бошқа (айниқса, олимпиадада яқиндан бери қатнашган) давлатлардан илмий рахбарларига берганман, жумладан Сиз қайд қилган Қозоғистондан ҳам.\nХеч қандай буртириш йук! ОАВ вазиятни туғри баҳоламоқдалар. Халқаро олимпиадалар низомларига кўра бронза медални қўлга киритган ўқувчи жаҳонда расмий учинчи ўринни эгаллаган ҳисобланади.\nМедаллар билан энг купи билан 50 фоиз қатнашчилар тақдирланиши белгилланган, бунда медаллар қийматга қараб 1:2:3 нисбатда тақсимланади.\nХалқаро математика олимпиадаси - бу шаҳсий мусобақа. Давлатлар орасида рейтинг эса норасмий характерга эга. Халқаро олимпиадасида медал олиш - жуда мушкул иш. Топшириқлар ўта қийин. Ғалабага қозониш учун уқувчига кўпи билан 3-4 йил вақт ажратилган, бу даврда ўқувчи болалик қувончларидан маҳрум бўлади, тинмай шуғулланади.\nБарча давлатларда ҳам биз сингари медалларни қўлга киритган ўқувчилар худди спортчилардек қўллаб-қўвватланади. ОАВ лар турли пресс-анжуманлар, учрашувлар, тадбирлар уюштирадилар.\nЙирик илмий марказлар олимпиада ғолибларидан ҳабардор.\nХаттоки, терма жамоаси аъзоси медал олмаса ҳам, жахоннинг нуфузли университетларда стипендиялар билан таъминланади.\nБунга битта мисол.\n2005 йилда биз Мексикада бўлиб ўтган олимпиадада иштирок этмаганимиз маълум. Шунга қарамасдан, уша йилдаги терма жамоамиз аъзоси бу йили Ориф Иброгимовни Германиянинг Якобс Университети магистратурасига ўқишга таклиф этилган ва унинг укиши билан боглиқ харажатларини мазкур университет зиммасига олган.\nБошқа давлатлар ўқувчилари бундай имтиёздан самарали фойдаланишмоқда.\nСизнингча олтин медалларни қўлга кирита олмаётганимизнинг сабаблари нимада?\nБиз атиги 10 та олимпиадада иштирок этиб, нисбатан ёш жамоа ҳисобланамиз. Халқаро экспертлар фикрига кўра бизнинг давлатимизда медаллар олиш прогресси жуда яхши кетмоқда.\nМасалан, кўп йилдан бери иштирок этган Қозоғистон\nёки Туркия http://www.imo-official.org/country_....aspx?code=TUR\nШунинг учун жаҳон миқёсида обруимиз баланд.\nЖойларда халқаро олимпиадага тайёрлайдиган тажрибали тренерлар сонини кўпайтириш лозим.\nХозирги кунда талаб даражасидаги тажрибали тренер битта - Отамурод Кучкоров (Тошкент).\nХозирги пайтда ёшлардан собиқ олимпиадачилар Умид Рахмонов (Тошкент), Жамшид Расулов (Самарқанд), Уткир Болтаев(Тошкент) тажрибалари ортаяпти.\nБундан ташқари ҳозирга қадар иктидорли ўқувчилар, математика ўқитиш чуқурлаштирилган синфлар ва мактаблар ўқувчилари учун мўлжалланган ўқув қулланмалар, олимпиада масалаларни ечиш усуллари тизимли баён этилган ўзбек тилидаги манбаалар жуда кам. Агар яхши китоблар Республикамиздаги ҳар бир мактабга бир нусхада етиб борса, математика фани бўйича иқтидорли ўқувчиларнинг сони кўпаяди, уларни математика олимпиадаларидаги фаолиятининг сифат ва самарадорлиги ҳамда рақобатбардошлигини ошади.\nРеспублика фан олимпиадасининг барча босқичларини уюшган ҳолда ўтказиш ва такомиллаштириш, уларнинг савиясини халқаро математика олимпиадасига яқинлаштириш лозим.\nЮқоридаги муаммоларни фақат олимпиада билан бевосита шуғулланган математиклар ҳал қила олади.\nАгар ғолибларни мониторинг қилсак, деярли барча ғолиб-олимпиадачилар математика факультетларига ўқишга кирмаяпти. Нархоз, Дипломатия каби «нуфузли» ОТМ ларни битириб, бошқа соҳаларда фаолият кўрсатаяптилар. Айримлари ишсиз.\nҲозирги пайтда таълимни ривожлантиришга қаратилган тадбирлар ичида Республика фан олимпиадасининг барча босқичларини уюшган ҳолда ўтказиш ва такомиллаштириш, ўқувчиларнинг ҳар томонлама истеъдодларини, фанларга бўлган қизиқишларини, қобилиятларини ривожлантириш, ўқувчиларни нуфузли халқаро олимпиада ва мусобақаларда муваффақиятли иштирок этишини таъминлаш ишлари бошланди.\n07.08.2008 йил Ўзбекистон Республикаси Вазирлар Маҳкамасининг\n173-сонли “Айрим фанлар чуқур ўрганиладиган давлат ихтисослаштирилган\nумумтаълим муассасалари фаолиятини такомиллаштириш тўғрисида” қарори ёш иқтидорли математиклар сонини кўпатиришга, янги авлод қўлланмаларнинг яратилишига замин яратади.\n2008 йил 13 октябрда Вазирлар Маҳкамасининг 226-сон «Ўзбекистон иқтидорли ёшларини тақдирлаш ва моддий рағбатлантириш тўғрисида” қарорида Республика (1-ўрин) ва халқаро (1 — 5-ўринлар) танловлар ва мусобақаларнинг индивидуал турларида ғолиб чиққан академик лицейлар, касб-ҳунар коллежлари ва умумтаълим мактабларининг битирувчилари олий таълим муассасасига тест синовларисиз ва қўшимча имтиҳонсиз қабул қилиниши, белгиланган миқдорда пул мукофотларини олиниши кўзда тутилган.\nФикримча, математика олимпиадалари ғолиблари учун номатематика йўналишларга ўқишга кириш имтиёзларни чегаралаш керак. Бу нарса қарорга зид эмас.\nШунинг учун мен яқин йилларда олтин медал олишимизга ишонаман.\nAbror Qodirov, Behzod Sulaymonov, Husen, Masud Mahsudov\n06.07.2009 09:11 #24\nВақт, эътибор ажратиб батафсил жавоблар ёзганингиз учун миннатдорчилик билдираман. Ишонамизки, бу йил ўқувчиларимиз олтин медаллар билан Ватанга қайтишади.\nТерма жамоамиз вакилларига яна бир карра омад ва зафарлар тилаб қоламиз.\n06.07.2009 10:13 #25\n2005 йилда биз Мексикада бўлиб ўтган олимпиадада иштирок этмаганимиз маълум.\n1999 йили Аргентинада бўлиб ўтган олимпиадада ҳам қатнашмаганмиз\n06.07.2009 10:45 #26\nСиз бироз адаштиряпсиз, чамамда. Аргентинада 1997 йилда бўлиб ўтган. 1999 йили олимпиада Руминияда ўтказилган ва илк бора унда Ўзбекистон иштирок этган. Умумжамоа ҳисобида биринчи иштирокдаёқ 59 ўринни эгаллаган вакилларимизнинг энг юқори кўрсаткичи 2001 йилда қайд этилган - ўшанда АҚШда бўлиб ўтган олимпиадада Ўзбекистон 27 ўринни забт этган. Дарвоқе, Аргентинага бориш ҳам қочмас, 2012 йилда олимпиадага ушбу давлат мезбонлик қилади. Келаси йил эса узоққа боришга ҳожат йўқ, олимпиада шундоққина қўшнимиз - Қозоғистонда ўтказилади.\nЁрқин эсимда қолганининг сабаби, 1999-2001 йилларда олимпиадада синфдошим Умид Раҳмонов кетма-кет 3 маротаба иштирок этган ҳамда бронза ва кумуш меддларни қўлга киритган эди. Мен эса бўлажак мухбир сифатида бундан фойдаланган холда вилоят ва туман газеталарида шу мавзудаги мақолаларни кўпайтириб, гонорар ва мукофот пуллари ҳам ишлаб олган эдим. Ўроқда йўқ, машоқда йўқ - хирмонда ҳозир деб шуни айтишса керак-да!\nПоследний раз редактировалось Husen; 06.07.2009 в 10:53.\n06.07.2009 12:46 #27\nАргентинада 1997 йилда бўлиб ўтган. 1999 йили олимпиада Руминияда ўтказилган ва илк бора унда Ўзбекистон иштирок этган.\nАдаштирган бўлишим мумкин. Лекин йилни эмас, мусобақа номини. Демак 1999 йилда Аргентинада халкаро олимпиада эмас бошка мусобақа ўтказилган экан. 1999 йили 6 кишидан иборат команда (балки миллий терма команда эмасдир) маблағ бўлмаганлиги туфайли мусобақага боролмаган. 6 киши (ҳаммаси битирувчилар) 20 июлгача фақатгина математика фанидан тайёрланишган. 20 июль куни қатнашмасликлари маълум булган. 10 кундан кейин олийгохларга кириш учун имтихон топширишлари керак. Баъзилари шартнома асосида ўқишга киришган (математикадан бошка фандан тайёрланишмаган эди). Мен ҳар доимгидай саралаш босқичида биринчи олтиталикка киролмаганман. "Ҳамма нарсанинг ўз ҳикмати бор" деб шуни айтишса керак-да.\n07.07.2009 00:31 #28\nBehzod Sulaymonov, Husen\n07.07.2009 00:48 #29\n1999 йили 6 кишидан иборат команда (балки миллий терма команда эмасдир) маблағ бўлмаганлиги туфайли мусобақага боролмаган. 6 киши (ҳаммаси битирувчилар) 20 июлгача фақатгина математика фанидан тайёрланишган. 20 июль куни қатнашмасликлари маълум булган.\nМенимча, бу ўзбек-турк лицейлар укувчилари эди. Улар Руминияга бориш учун тайёргарлик курганлар.\nУша йили терма жамоани шакллантириш учун Республика танлов олимпиадаси утказилган бўлса ҳам, турк лицейлари рахбарияти уни бойкот қилишган.\nШунинг учун олимпиадага саралаб олинган команда борди.\n15.07.2009 12:05 #30\nШухрат ака билан юқорида бўлиб ўтган суҳбат (таҳрирланган шаклда) "Германия билимдонларни чорлайди" сарлавҳаси остида "Маърифат" газетасининг 2009 йил 15 июль №56 сонида чоп этилди.\nБугун ўқувчиларимиз Германияда олимпиада масалаларини ечишга киришдилар. Мусобоқа ўзининг энг қизғин палласида. Келинглар, яна бир карра ўқувчиларимизга омад ва зафарлар тилайлик!


Ўзбекистонда 29 январь куни кузатиладиган об-ҳаво маълумоти эълон қилинди – Bugun.uz\nЯнгиликлар - 7:02 · 29.01.2022\n«Ўзгидромет» хизмати 29 январь, шанба куни кузатиладиган об-ҳаво маълумотини эълон қилди.\nУнга кўра, Тошкент шаҳрида ҳаво ўзгариб туради, кечаси ва эрталаб ёмғир ёғади. Шамол ғарбдан 5–10 метр/секунд тезликда эсади, 12–15 метр/секундгача кучайиши мумкин. Ҳарорат кечаси 2–4 даража илиқ, кундузи 4–6 даража илиқ бўлади.\nҚорақалпоғистон Республикаси, Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Ғарбий шамол йўналишини ўзгартириб, шарқдан 7–12 метр/секунд тезликда эсади, айрим жойларда 15–20 метр/секундгача кучайиши мумкин. Ҳарорат кечаси ва кундузи 0–5 даража совуқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди, фақат Навоий вилоятининг шимолида баъзи жойларда ёғингарчилик (ёмғир, қор) бўлиши мумкин. Айрим жойларга туман тушиши мумкин. Ғарбий шамол йўналишини ўзгартириб, шарқдан 7–12 метр/секунд тезликда эсади, баъзи жойларда 15–20 метр/секундгача кучайиши мумкин. Ҳарорат кечаси 0–5 даража илиқ, кундузи 5–10 даража илиқ, Навоий вилоятининг шимолида кечаси ва кундузи 0–5 даража совуқ бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, кечаси ва эрталаб ёмғир ёғади, айрим жойларда қорга айланиши мумкин. Баъзи жойларга туман тушиши мумкин. Ғарбий шамол йўналишини ўзгартириб, шарқдан 7–12 метр/секунд тезликда эсади, айрим жойларда 15–20 метр/секундгача кучайиши мумкин. Ҳарорат кечаси 0–5 даража илиқ, кундузи 3–8 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, кечаси ва эрталаб ёмғир ёғади. Баъзи жойларга туман тушиши мумкин. Ғарбий шамол йўналишини ўзгартириб шарқдан 7–12 метр/секунд тезликда эсади, айрим жойларда 17–22 метр/секундгача кучайиши мумкин. Ҳарорат кечаси 2–7 даража илиқ, кундузи 6–11 даража илиқ бўлади.\nАндижон, Наманган, Фарғона вилоятларида ҳаво ўзгариб туради, баъзи жойларда ёғингарчилик (ёмғир, қор) бўлади. Айрим жойларга туман тушиши мумкин. Ғарбий шамол йўналишини ўзгартириб, шарқдан 7–12 метр/секунд тезликда эсади, баъзи жойларда 17–22 метр/секундгача кучайиши мумкин. Ҳарорат кечаси 3 даража совуқ–2 даража илиқ, кундузи 3–8 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик (ёмғир, қор) бўлади, баъзи жойларда кучли бўлиши мумкин. Айрим жойларга туман тушади. Қор кўчиш ҳавфи бор. Шамол ғарбдан 7–12 метр/секунд тезликда эсади, баъзи жойларда 17–22 метр/секундгача кучаяди. Ҳарорат кечаси ва кундузи 3 даража совуқ–2 даража илиқ бўлади.


АҚШ мулозимлари Бишкекка серқатнов бўлиб қолди\n24 май 2022, Тошкент вақти: 04:19\nКузатувчилар Вашингтон вакилларининг Бишкекка серқатнов бўлиб қолганини уларнинг Бишкекдаги АҚШ ҳарбий транзит маркази тақдиридан хавотири кучая бошлагани билан боғлаяптилар.\nАҚШ президентининг миллий хавфсизлик масалалари бўйича ёрдамчиси Майкл Макфол 4 май куни Бишкекка келди. Кузатувчилар апрел воқеаларидан сўнг Қирғизистонга иккинчи бор АҚШ расмийсининг ташриф буюришини Бишкекдаги ҳарбий транзит маркази масаласи билан боғламоқдалар.\nБироқ Муваққат ҳукумат расмийлари Россия ва АҚШ томони билан ўтказилаётган музокараларда аксилтеррор кучларининг ҳарбий транзит маркази масаласи кўтарилмаётганини, бу масала келажакдаги учрашувларда кўтарилиши мумкинлигини таъкидламоқдалар.\nМуваққат ҳукумат матбуот хизмати тарқатган хабарда айтилишича, 4 май куни Бишкекка келган АҚШ президентининг миллий хавфсизлик бўйича ёрдамчиси Майкл Макфол ташрифидан мақсад Қирғизистонга ёрдам кўрсатиш масаласини муҳокама қилишдир. 14 апрел куни АҚШ Давлат Котиби ёрдамчиси Роберт Блейк ҳам Бишкекка келиб кетган эди.\nБишкеклик сиёсатшунос Марс Сариев фикрича, апрел воқеаларидан сўнг Россия ва унинг божхона иттифоқи бўйича ҳамкори Қозоғистон тарафидан Қирғизистонга АҚШ ҳарбий транзит базаси масаласида босим кучайган. Чунки Қирғизистон айни пайтда Россия ва Қозоғистондан олинадиган моддий ва иқтисодий ёрдамга ўта мухтож бўлиб турибди.\n- Шунга қарамай, база яқин кунлар ичида Қирғизистондан чиқарилмайди. Шартномага мувофиқ, бу жараённинг бошланиши учун 6 ойлик муҳлат керак бўлади. Айни пайтда Россия томонидан базани мамлакатдан чиқариш масаласида Қирғизистонга босим қаттиқ бўлаяпти, дейди Марс Сариев.\nСиёсатшуноснинг айтишича, АҚШ томонидан ҳам Қирғизистон муваққат ҳукуматига транзит марказини сақлаб қолиш борасида босим кўрсатилмоқда. Буни 20 кун оралиғида Қирғизистонга Оқ уйнинг юқори мартабали икки расмийси келиб-кетгани ҳам тасдиқлаб турибди.\nШу билан бир қаторда Қирғизистондаги бир қатор сиёсий партиялар Бишкекдаги АҚШ транзит маркази қирғиз ҳукумати амалдорлари учун коррупция ўчоғи бўлиб келганини даъво қилмоқдалар.\n3 май куни Қирғизистон ҳуқуқ-тартибот идоралари томонидан тарқатилган хабарда айтилишича, дастлабки текширувлар даврида АҚШ транзит базасини ёқилғи билан таъминлаган ширкатлар Қирғизистонга бир неча ой ичида 2 миллиард сўм, яъни қарийб 44,5 миллион доллар миқдорида зиён келтиргани аниқланган. АҚШ транзит марказини ёқилғи билан таъминловчи ширкат эса Қурмонбек Бакиевнинг ўғли Максимга тегишли экани айтиб келинади.\nАйни пайтда мазкур масала юзасидан АҚШ конгресси ҳам ўз текширувини ўтказаётгани хақида хабар қилинган.\n2009 йил 3 февралида Қурмонбек Бакиев Москвага сафари чоғида АҚШ базаси Қирғизистондан чиқарилишини эълон қилган эди. Шундан сўнг Россия Қирғизистонга 2 миллиард доллардан ортиқроқ кредит бериши маълум бўлган. Бироқ 2009 йилнинг ёзида Бакиев ўз қарорни ўзгартирган ҳамда Вашингтон вакиллари билан АҚШ базасини транзит маркази сифатида Бишкекда қолдирилиши тўғрисидаги шартномани имзолаган. Бунинг ортидан Қирғизистон-Россия муносабатларида совуқчилик пайдо бўлгани кузатилган эди.


Туркманистонлик ўзбек қизи Киевдаги Патон кўпригидан ўзини ташлаб, жонига қасд қилди – mulkdor.com\nТуркманистонлик ўзбек қизи Киевдаги Патон кўпригидан ўзини ташлаб, жонига қасд қилди\nFebruary 27 2018, 02:02 ЖамиятИнсон ҳуқуқлариМинтақа\nУкраинада ўз жонига қасд қилган туркманистонлик талаба таълим олган олий ўқув даргоҳи раҳбариятига нисбатан жиноий иш очилди.\nКиев прокуратураси Богомольц номли миллий Тиббиёт университети талабаси бўлмиш 19 ёшли туркманистонлик ўзбек қизи Муқаддас Насирлаеванинг ўз жонига қасд қилиш факти бўйича жиноий иш очди.\nХабар darakchi.uz сайтидан олинди.\nҚиз оиласининг адвокати берган маълумотга кўра, вақтинча яшаш муддатини узайтириш борасида ариза бериш олий ўқув юрти томонидан рад этилгач, талаба Киевдаги кўприкдан ўзини дарёга ташлаган. Унинг айтишича, хорижий талабалар билан ишлаш бўйича деканат ўз вақтида, вақтинча яшаш учун Муқаддаснинг ҳужжатларини миграция хизматига топширмаган.\nПрокуратура, қиз 30 январь куни Киевдаги Патон кўпригидан ўзини ташлаб жонига қасд қилганини тасдиқлади.\nТалаба қиз тенгдошларининг айтишича, у университетга 2017 йилда ўқишга кирган ва бунинг учун 7 синфдан тайёргарлик кўрган, у стоматолог бўлишни орзу қиларди. Улар қизни “мақсадга интилувчи ақлли ва қувноқ” сифатида таърифлашди: у инглиз тили гуруҳида ўқирди ва гуруҳ раҳбари эди. Уларнинг таъкидлашларича, Муқаддас ва хорижий талабалар билан ишлаш бўйича декан ўринбосари Татьяна Тимохина ўртасида муаммо келиб чиққан.\n“Муқаддаснинг ота-оналари вақтинчалик яшаш борасидаги муаммо тўғрисида билишарди. УнингУкраинадан чиқиб кетишини, янги виза билан қайтадан боришини, академтаътил олиб бир йилдан кейин ўқишни давом этиришини айтишган эди. Туркманистоннинг Украинадаги элчихонаси муаммони Муқаддаснинг Украинадан чиқиб кетмаслиги билан унинг мамлакатда бўлиш муддати режимини бузгани учун жарима тўлаши мақсадида университетдан мактуб лозимлигини айтишган. Буни ҳал қилиш борасида таклиф билан чиқишган. Бироқ деканат бунинг учун ҳеч нарса қилмади”, – дея хабар берди Муқаддаснинг танишлари.\nУниверситетда талабанинг миграция қонунчилиги билан муаммоси бўлганини тасдиқлашди. Унинг виза муддати 2017 йил 17 декабрда тугаган эди. Шу сабабли ҳам у талабалар сафидан чиқарилган.\nМарғилонда 95 ёшли аёл туғилганлик тўғрисидаги ...\nФарғона вилоятида истиқомат қилувчи 1924 йилда туғилган Мўминова Зулфияхон туғилганлик тўғрисидаги гувоҳномани 95 ёшида олди. Фарғона вилояти Марғилон шаҳридаги сайёр давлат ...\nЖамиятApril 22 2019, 07:04\nЙўл ҳаракати қоидаларини бузган шахсларга sms ...\nЎзбекистон Республикаси Ички ишлар вазирлигининг 2018 йил 20 октябрдаги “Тошкент шаҳрида йўл ҳаракати қоидаларининг бузилишига доир маъмурий жарималарни тўлашнинг биллинг ...


09:50 / 03.02.2020 | Abubakr Siddiq | 1122\nАссалому алайкум! Сизларни 3139-саволга берган жавобларингизни укиб шуни тушундикки фақат бир мазхабга эргашиш керак экан. Аммо, нима учун бизни юртимиздаги уламолар бази бир масалаларда Ханафий мазхабини қўйиб, бошқа мазхабга эргашадилар. Масалан: Рамазон ойини белгилашда ва Хайт кунини белгилашда Шофеий мазхабига эргашадилар. Вахоланки, Ханафий мазхабида мағрибдаги одамга ой кўринса машриқдаги одамга унга эргашиш вожиб бўлар экан. Яъни бир мазхабга эргашиш дегани фақат бир Имомни гапини олиш деганими ёки бази масалаларда далилига қараб бошқа мазхабларни гапини олса хам бўладими? учун олдиндан раҳмат.\n– Ва алайкум ассалом! Мазҳаблар раҳмату-раҳмат. Чунки ўша мазҳаббошилари оят ва ҳадислардан қанча масалалар ижтиҳод қилиниши мумкин бўлса ҳаммасини қилиб бўлганлар. Тўғри, жуда кўп масалаларнинг далила битта бўлсада ундан тушунилинган масалалар турлича бўлиши мумкин. Масалан Қуръонда ҳайз кўрадиган аёллар талоқ қилинса “уч қуру идда ўтиради” дейилган. Қуру сўзи ҳайз маъносини ҳам билдиради, поклик маъносини ҳам. Ҳеч ким иккала маънода ҳам ишлатилишини инкор ҳам қилолмайди. Баъзи ҳадислардан қурудан ҳайзни тушуниш керак дейилса, бошқа бир ҳадисларда покликни тушуниш керак дейилган. Бу каби ҳолатлар юзминглаб бор. Аниқ қайси бирини олиш кераклигини айтиб берадиган зот Расулуллоҳ соллаллоҳу алайҳи васаллам вафот этганлар. Ваҳоланки Расулуллоҳ соллаллоҳу алайҳи васалламнинг замоналарида бу нарса содир бўлганида ҳам Расулуллоҳ соллаллоҳу алайҳи васаллам инкор қилмаганлар. Уламолар ҳолатни ўрганиб чиқиб бирор масалада бошқа мазҳабнинг қавлини олишга муҳтож бўлсалар якдиллик билан ўшанга фатво берадилар. Масалан эри сафарга кетиб дом даракасиз бўлиб кетганнинг хотини ҳанафий мазҳабида эрининг тенгқурлари вафот топиб кетгунича хотини бошқага турмушга чиқиши жоиз эмас дейилган ва шундай ҳолатларда оналаримиз сабр қилиб, Аллоҳнинг ажридан умид қилганлар ва албатта Аллоҳнинг ҳузурида бунинг ажрини оладилар. Ҳозирги кунда эса эри кўчага чиқиб кетиб қолиб, кўпроқ йўқ бўлиб қолса фитнага дучор бўлиб гуноҳ ишга қўл уриб қўйиш ҳолатлари юз бермоқда. Уламолар буни инобатга олиб дом дараксиз йўқ бўлиб кетган кишининг хотини ҳақида моликий мазҳабининг фатволарини беришмоқда. Молиявий муомалаларда эҳтиёж даражаси ўта юқори бўлиб кетгани учун имкон қадар тўрттала мазҳабдан жоиз бўлган қавлга фатво беришмоқда. Агар ўша мазҳаблар бўлмаганида, оят ва ҳадислардан тайёр қилиб ижтиҳод қилинмаганида ҳозирги даврнинг аҳли илмлари у ижтиҳодларни қилолмасликлари аниқ эди. Чунки битта желатин хусусида бутун дунё уламолари ҳали бир тўхтамга келишолмадилар. Ҳозирги кундаги ундан бундан чўқилаб ўзига ёққанига амал қилиб кетишнинг оқибати ўта хатарли. Бир нарсани унутманг, бир мазҳабга амал қилиш бошқа, мажбур бўлиб амал қилолмаслик бошқа. Валлоҳу аълам!


4. Умумтаълим муассасалари ўқитувчиларига энг кам ойлик иш ҳақига нисбатан фоизлардаги:\nсинф раҳбарлиги учун — 100 фоиз;\nдафтарлар ва ёзма ишларни текширганлик учун — 50 фоиз миқдоридаги амалдаги қўшимча ҳақ сақлаб қолинсин.\n10. Базавий тариф ставкасига қўшимча ҳақларнинг қуйидаги турлари сақланиб қолади:\nсинф раҳбарлиги учун — энг кам ойлик иш ҳақининг 100 фоизи;\nдафтарлар ва ёзма ишлар мунтазам равишда текширилиши учун — энг кам ойлик иш ҳақининг 50 фоизи.\nКўрсатиб ўтилган қўшимча ҳақлар ушбу қўшимча ҳақни молиялаштириш учун махсус ажратиладиган бюджет маблағларидан тўланади.


Добавлено: 15.11.2016, 23:09\nТадбиркорлар ва ишбилармонлар ҳаракати – Ўзбекистон Либерал-демократик партиясидан Ўзбекистон Республикаси Президентлигига номзод Шавкат Мирзиёев 15 ноябрь куни Сурхондарё вилояти сайловчилари билан учрашди.\nУчрашувни номзоднинг ишончли вакили А.Тошқулов очди.\nЎзбекистон Республикасининг Биринчи Президенти Ислом Каримов раҳнамолигида амалга оширилган кенг кўламли ислоҳотлар натижасида мамлакатимизнинг барча ҳудудлари каби Сурхондарё вилояти ҳам изчил ривожланиб бормоқда. Жорий йилнинг 9 ойида ялпи ҳудудий маҳсулот ҳажми 9,4 фоизга ошгани бунинг далилидир. Иқтисодиёт модернизация ва диверсификация қилинаётгани туфайли саноат тармоқлари кенгайиб, туманларда янги замонавий корхоналар ишга туширилмоқда. Кичик бизнес ва хусусий тадбиркорлик субъектлари кенг қўллаб-қувватланаётгани самарасида уларнинг вилоят иқтисодиётидаги салмоғи тобора ортмоқда. Шаҳару қишлоқларда янги уй-жойлар, савдо ва маиший хизмат кўрсатиш объектлари бунёд этилмоқда.\nДастурда Биринчи Президентимиз бошлаб берган кенг кўламли ислоҳотларни изчил давом эттириш, давлат ва жамият бошқаруви тизимини такомиллаштириш, "Кучли давлатдан – кучли фуқаролик жамияти сари" концепциясини амалга ошириш, ҳуқуқий демократик давлат ва кучли фуқаролик жамияти барпо этиш, фуқароларнинг орзу-интилишларини рўёбга чиқариш, давлат ҳокимияти тизимида Ўзбекистон Республикаси Олий Мажлисининг ролини кучайтириш, кўппартиявийлик тизимини мустаҳкамлаш, янгича ва мустақил фикрлайдиган, масъулиятли, ташаббускор, илғор бошқарув усулларини пухта ўзлаштирган, ҳалол, ўз Ватани ва халқига содиқ кадрларни тайёрлаш бўйича самарали тизим яратишга қаратилган устувор вазифалар белгиланган.\nУчрашув видеоконференция шаклида ўтди. Термиз шаҳри ва вилоятнинг барча туманлари марказидан сайловчилар номзоднинг дастури юзасидан ўз фикрларини билдирди.\nМеҳнат фахрийси Х.Тангриев, Ўзбекистон халқ шоири С.Саййид, "Нуроний" жамғармаси Қизириқ тумани бўлими раиси Й.Бекназаров, бахши С.Шойдилов, меҳнат фахрийси Х.Тошбоев, Денов туманидаги "Меҳнат фаровон ҳаёт" фермер хўжалиги раҳбари А.Норбоев, Ангор маиший хизмат касб-ҳунар коллежи ўқитувчиси Ғ.Каримов ва бошқалар дастурда белгиланган вазифалар мамлакатимизни янада ривожлантириш, халқимиз фаровонлигини юксалтиришга хизмат қилишини таъкидлади. Сайловчиларни 4 декабрь куни бўладиган Ўзбекистон Республикаси Президенти сайловида фаол иштирок этишга чақирди.


Демократик ислоҳотларни изчил давом эттириш, халқимиз учун тинч ва осойишта, муносиб ҳаёт даражасини яратиш – барқарор тараққиёт кафолатидир - Уч илдиз\nЎзбекистон Республикаси Президентлигига номзод Шавкат Мирзиёевнинг\nТадбиркорлар ва ишбилармонлар ҳаракати – Ўзбекистон Либерал-демократик партиясининг VIII съездидаги маърузаси\nБундан биз, барча тергов органлари хатосиз ва жуда сифатли даражада ишлаяпти, деган хулосага келишимиз мумкинми? Йўқ, албатта.Бундан ташқари, одил судловнинг мазмун-моҳиятига мутлақо тўғри келмайдиган судлар томонидан жиноят ишларини қўшимча терговга қайтариш амалиётидан воз кечиш вақти келди.\nБу рақамлар жамият тақдири учун жавобгарликни ҳис қилган ҳар бир инсонни ўйлантирмасдан қўймайди, албатта. Чунки, улар кимгадир фарзанд, ота-она ёки қариндош, қолаверса, шу юртнинг фуқароларидир.Жиноят учун жазо муқаррар, албатта. Лекин, ўзимизга бир савол берайлик – фуқароларимиз жиноят йўлига кириб қолмаслиги учун шахсан ҳар биримиз нима иш қиляпмиз?\nУшбу камчиликларни бартараф этиш ва бутун бошқарув тизимида аниқ тартиб ва қатъий интизомни таъминлаш мақсадида фақат жорий йилда Бош вазирнинг 2 та ўринбосари, 22 та вазир ва идоралар раҳбарлари, Тошкент вилояти, Жиззах, Қарши ва Термиз шаҳарлари ҳамда 21 та туман ҳокимлари лавозимларидан озод этилди.\nИшни жамоа бўлиб бажарсак ҳам, унинг натижаси учун ҳар биримиз шахсан жавоб беришимиз шарт.\nМуаммоларнинг асосий сабаби – кадрларни танлаш, тарбиялаш ва жой-жойига қўйиш жараёнлари билан бевосита боғлиқ.\nИшга жойлаштириш, ер участкалари ажратиш, иш ҳақи ва пенсияларни ўз вақтида тўлаш масалалари бўйича мурожаатлар сони кўпайган. Айниқса, соғлиқни сақлаш ва таълим соҳаларига доир мурожаатларнинг ошгани, ишимиздаги камчиликлардан далолат беради. Шулар қаторида аҳолининг ҳуқуқни муҳофаза қилиш органларига нисбатан бўлган эътирозлари ҳам талайгина.Раҳбарларнинг масъулиятсизлиги, баъзан одамларнинг эҳтиёжлари ва ҳақли талабларига бефарқлиги, уларнинг мурожаатларига панжа орасидан қарашлари туфайли Қашқадарё, Тошкент, Самарқанд, Сурхондарё вилоятлари ва Тошкент шаҳридан келаётган шикоятларнинг оқими доимий равишда ортиб бормоқда.\nЯна бир муҳим масала – ислоҳотлар жараёнида оммавий ахборот воситаларининг ролини кучайтириш билан боғлиқ.\nАхборот соҳасини ривожлантириш борасида ўтган даврда катта ишлар қилинди. Келгусида журналистларнинг профессионал фаолиятини ҳимоя қилиш, оммавий ахборот воситаларининг иқтисодий асослари ва моддий базасини янада мустаҳкамлашга қаратилган ишларимиз изчил давом эттирилади.\nБиринчидан, макроиқтисодий барқарорликни янада мустаҳкамлаш ва кейинги йилларда эришилган иқтисодий ўсиш суръатларини сақлаб қолиш. Шунингдек, миллий валютамиз, ички бозордаги нарх-наво барқарорлигини таъминлаш. Молиявий соҳада эса – тармоқ ва ҳудудларни мутаносиб ривожлантириш ҳисобидан маҳаллий бюджетнинг даромад базасини кенгайтириш лозим бўлади.\nЯқин кунларда 2017-2020 йилларга мўлжалланган кўп тармоқли фермер хўжаликларини ривожлантириш дастурини ишлаб чиқиш якунига етказилади.Дастурга мувофиқ, экин майдонларини оптималлаштириш, пахта майдонларини босқичма-босқич қисқартириш таъминланади. Асосий эътибор экспортга йўналтирилган мева-сабзавот ва озиқ-овқат ҳамда чорвачилик маҳсулотлари етиштиришни кўпайтиришга, шунингдек, кичик ишлаб чиқариш шохобчаларини ташкил этиш ва сервис хизматлари кўрсатишга қаратилади.\nШу муносабат билан Биринчи Президентимиз томонидан тасдиқланган, бир қатор вилоятлар, Тошкент, Қарши, Шаҳрисабз, Термиз, Наманган, Урганч ва Гулистон шаҳарлари, шунингдек, Булунғур ва Нишон туманларининг саноат салоҳияти ва инфратузилмасини ривожлантириш бўйича қабул қилинган дастурлар ижросини таъминлашимиз зарур;шу билан бирга, Қорақалпоғистон Республикаси, Андижон, Бухоро, Жиззах, Навоий, Самарқанд, Сирдарё ва Фарғона вилоятларини ижтимоий-иқтисодий ривожлантириш дастурлари 2017 йилнинг биринчи ярим йилида ишлаб чиқилади ва тасдиқланади.\nБундан ташқари, 2017-2020 йилларда шаҳар жойларда 945 та кўп қаватли уйлар қуриш дастури лойиҳаси ишлаб чиқилмоқда. Дастурга кўра, Тошкент шаҳри, Қорақалпоғистон Республикаси ва вилоятлар марказларида ҳамда йирик шаҳарларда 50 мингга яқин уй-жойга муҳтож оилалар учун 5, 7 ва 9 қаватли арзон уйлар қурилади. Келажакда тасдиқланадиган Қишлоқ аҳоли пунктларида ичимлик суви тармоқларини кенгайтириш ва модернизация қилиш дастури биз учун ғоят долзарб бўлган муаммоларни ҳал этишга қаратилади.\nУшбу устувор вазифаларни амалга ошириш учун ҳозирги вақтда Уй-жой коммунал хўжалиги вазирлигини ташкил этиш билан боғлиқ чора-тадбирлар кўриб чиқилмоқда. Бугунги кунда аҳоли ва корхоналар томонидан электр қуввати етказиб бериш масаласида кўплаб эътирозлар мавжуд эканини очиқ тан олиш керак. Бунинг сабаби шундаки, мамлакатимиз бўйича 67 фоиз паст кучланишли электр тармоқлари эскирган бўлиб, трансформатор пунктлари зўриқиб ишламоқда. Куз-қиш мавсумида уларни алмаштириш бўйича бажарилаётган ишлар эса масалани тубдан ҳал этаётгани йўқ. Шунинг учун кафолатланган ва барқарор электр қуввати етказиб бериш мақсадида Шаҳар ва қишлоқ аҳолисининг электр энергияси таъминотини яхшилаш дастури ишлаб чиқилмоқда.\nШу борада Ёши улуғ инсонлар, ёлғиз кексалар ва имконияти чекланган шахсларга тиббий ёрдам кўрсатиш дастури тайёрланмоқда. “Нуроний” жамғармасининг мақоми ва мавқеини кўтариш, унинг туман, вилоят ва республика тузилмаларининг штат бирликларини кўпайтириш, моддий-техник базасини мустаҳкамлашга алоҳида аҳамият берилади. Мухтасар айтганда, бу жамғарма келгусида кекса авлод вакилларига том маънода кўмак берадиган фаол ташкилотга айланиши учун барча тегишли чораларни кўрамиз.\nАйни вақтда ахборот-коммуникация соҳасидаги охирги ютуқларни ўзлаштириш билан бирга, ёшларнинг китоб ўқишга бўлган қизиқишини оширишга, уларни китоб билан дўст бўлишига, аҳолининг китобхонлик савиясини янада оширишга алоҳида эътибор қаратиш лозим бўлади.Бунинг учун, аввало, миллий адабиётимиз ва жаҳон адабиётининг энг сара намуналарини ижтимоий тармоқларга жойлаштириш ва уларни кенг тарғиб қилишга алоҳида эътибор беришимиз муҳим аҳамият касб этади.\nҲурматли съезд қатнашчилари!Олдимизда турган энг муҳим ва долзарб масалалардан бири – юксак маънавиятли, замонавий билим ва касб-ҳунарларга, ўз мустақил фикрига эга бўлган ёшларни миллий ва умуминсоний қадриятлар руҳида тарбиялашдан иборат эканини барчамиз яхши тушунамиз.\nАвваламбор, “оммавий маданият” кўринишида кириб келаётган турли таҳдидлар, гиёҳвандлик, диний экстремизм, миссионерлик каби бало-қазолардан ёшларимизни асрашга, уларнинг таълим-тарбиясига ҳар биримиз масъул эканимизни ҳеч қачон унутмаслигимиз керак. Бу борада биз асрлар мобайнида шаклланган миллий анъаналаримизга, аждодларимизнинг бой маънавий меросига таянамиз.\nМинг афсуски, бу саволларга жавоб бериш осон эмас.Биз бу йўналишдаги ишларимизни танқидий баҳолаган ҳолда, 2017-2021 йилларда Олий ўқув юртлари тизимини янада ривожлантириш бўйича дастур ишлаб чиқишимиз ва уни ҳаётга татбиқ этишимиз керак бўлади.\nБиз ташқи сиёсатни амалга оширишда барча давлатлар, биринчи навбатда, қўшни мамлакатлар билан дўстона муносабатлар ва ўзаро манфаатли ҳамкорликни янада мустаҳкамлашни ўзимизнинг биринчи даражали вазифамиз деб биламиз. Айнан шундай сиёсатни давом эттиришни бугунги кунда дунёда вужудга келаётган мураккаб вазиятнинг ўзи тақозо этмоқда.\nМуҳтарам ватандошлар! Азиз партиядошлар!\nПартиямиз ана шундай улуғ вазифани ўз зиммасига олишга интилар экан, бунга ҳар жиҳатдан муносиб бўлиши даркор. Шу маънода, Бош вазирнинг яқинда ташкил этилган виртуал қабулхонасига юртдошларимиздан кўплаб ҳақли мурожаатлар тушаётгани ва уларда кўтарилган кўпгина масалалар ўз ечимини топаётганини бугун алоҳида қайд этиш лозим.\nУ ҳам бўлса, Ватанимиз тараққиёти ва халқимиз фаровонлигидир.Бетакрор юртимизга, олижаноб халқимизга садоқат билан хизмат қилиш – барчамизнинг энг шарафли ва муқаддас бурчимиздир.\nNext story Дўстона ҳамкорлик сари\nPrevious story Коррупцияга қарши кураш ва маъмурий қамоқни ўташ тартибига оида қонунлар биринчи ўқишда маъқулланди


Қишлоғидаги дўконга терминал ўрнатилмаган чироқчилик икки нафақахўр пенсиясини нақд пулда оладиган бўлди\n11:02 / 03.07.2015\nҚашқадарё вилоятининг Чироқчи тумани Чиял жамоа хўжалигида истиқомат қилувчи фуқаро Саъдулла Очилов “Даракчи” газетасига мурожаат қилиб, нақд пул муаммосига дуч келганини айтди.\nМактубда айтилишича, у ва турмуш ўртоғининг нафақа пуллари пластик банк картасига тушириб берилган. Аммо уларнинг қишлоғида пластик карта қабул қилувчи дўкон мавжуд бўлмагани учун барча зарурий нарсаларни бозордан нақд пулга харид қилишга мажбур бўлишган. Нафақахўрлар газета таҳририятидан бу масалани ҳал қилишда ёрдам сўраган.\nМарказий банк раисининг биринчи ўринбосарига етказилган мурожаатдан сўнг Қашқадарё вилояти бош бошқармаси, АТ “Агробанк”нинг Чироқчи филиали ушбу масалани ҳал қилиб берган. Фуқаролар июнь ойи нафақа пуллари молиялаштирилганидан сўнг нафақаларни тўлиқ нақд пулда олишлари мумкинлиги маълум бўлди.


Интернетда Роналду ҳақидаги фильм трейлери пайдо бўлди » Ўзбекистон янгиликлари – Zamin.uz\n29-09-2015 | 11:31\nZAMIN.UZ / Спорт / 29 Сентиябр 2015 года729\nИнтернетда Роналду ҳақидаги фильм трейлери пайдо бўлди\nИнтернетда португалиялик футболчи Криштиану Роналдунинг саргузаштлари ҳақидаги ҳужжатли фильм пайдо бўлди. Ушбу 2 дақиқали роликда картинанинг 9 ноябрь куни премьера қилиниши айтилган.Ушбу картина ижодкорлари 14 ой давомида иш олиб боришган. Муаллифлар бу фильм орқали Роналдунинг ҳаётида кўпчиликка ноаён сирларнинг ошкор этилишига ишонтиришмоқда. Муаллифлар Роналдунинг фақат футболчи сифатидагина эмас, ота сифатида, оилапарвар инсон сифатида ҳамда яхши дўст сифатида ҳам кўрсатишган.Маълумот учун, 30 ёшли футболчи Португалия футболи тарихидаги энг кучли футболчи сифатида тан олинган. Унга 2015 йилнинг январида учинчи марта "Олтин тўп" мукофоти топширилган.\nЎқишни тавсия қиламиз Стив Жобс ҳақидаги янги фильмнинг илк тизери тақдим этилди (видео)


Паспорт столи бланкаларини Telegram’дан олиш имконияти туғилди - Terabayt.Uz\nIUT талабалари Андижонда “Хавфсиз шаҳар” лойиҳасини амалга оширишда иштирок этдилар\nZTE'нинг тақдири ҳамон номаълумлигича қолмоқда: АҚШ Сенати санкцияни қайта бошлаш тарафдори\nЭнг арзон Samsung, Apple ва Xiaomi смартфонлари нархлари (2018 йил 20 июнь) – Olcha.uz’да Ўзбекистон бўйлаб БЕПУЛ етказиб берилади!\nOppo A73 бир юмалаб Oppo A73s’га айланмоқда: техник имкониятлари қандай бўлади?\nAndroid-смартфон эгаларини рекламадан Microsoft Edge браузери қутқаради\nSamsung яна жаримага тортилди: бу сафар нақ 400 миллион долларга\nЎзбекистон жамоаси тарихда илк бор Technovation халқаро танловига йўлланма олди\nGalaxy S10 илк «жонли» суратда – ром деган нарсанинг ўзи йўқ!\nСунъий интеллект кийим остига ҳам қарашни ўрганди\nРАСМАН: Xiaomi тез кунларда яна иккита мобил қурилмасини намойиш этади!\nПаспорт столи бланкаларини Telegram’дан олиш имконияти туғилди\nЎзбекистон ИВВ ҳамда Тошкент шаҳар Ички ишлар Бош бошқармаси мутасадди ходимлари ҳамкорлигида масофадан туриб Telegram мессенжери орқали Миграция ва фуқароликни расмийлаштириш тизимларида ишлатиладиган махсус бланкаларни фуқароларга бепул тақдим этиш имконияти пайдо бўлди. Бу ҳақда Daryo.uz ёзмоқда.\nФуқаро Миграция ва фуқароликни расмийлаштириш тизимларида ишлатиладиган махсус бланкаларни кўчириб олиб, улардан фойдаланиши учун Telegram’даги @PassportInfoUz ботида рўйхатдан ўтиши лозим.\nTerabayt.uz'нинг энг меҳнаткаш ходимларидан. Севимли машғулоти интернет титиб, ахборот технологияларига оид энг сўнгги хабарларни мутолаа қилиш. Бу орада уларнинг ичидан яхшиларини териб олиб, сизларга ҳавола қилиб туради.\nHuawei P20 Pro: "Малика"даги уч кўзли “даҳшат"!\nБиз сотиб ололмайдиган 512 ГБ’ли Samsung Galaxy Note 9


Пеллегрини: «Ҳатто 2 мартадан ЕЧЛ ва АПЛни ютсак ҳам, бари бир ўрнимга Гвардиола олиб келинарди»\n10:26 / 23.04.2016\n«Манчестер Сити» жамоаси бош мураббийи Мануэль Пеллегринининг ишонч билан таъкидлашича у жамоадан кутилган натижалар қайд этилмагани учун кетмаяпти. Унинг айтишича, жамоа муваффақиятлари Хосеп Гвардиоланинг ўз ўрнини эгаллашига таъсир кўрсатмас эди.\nАйни вақтда «Бавария»ни бошқараётган мутахассис ёзда Пеллегринининг ўрнини эгаллайди.\n«Клуб ҳамиша Гвардиола билан ишлашни истаб келган ва бу мантиқан тўғри. Чунки уларнинг муносабатлари Гвардиола ҳали «Барселона»да эканлигида ўрнатилганди.\nПеп ҳам ўзининг бу жамоага келишига анча вақтдан буён тайёр эди. Айтишим мумкинки, мен жамоа билан 2 мартадан Европа чемпионлар лигасида ҳамда Англия премьер лигасида ғолиб чиқсам ҳам, Гвардиола «Манчестер Сити»га менинг ўрнимга олиб келинарди», – дейди Пеллегрини.


Германия Ташқи Ишлар Вазири Йошка Фишер унинг мамлакати Туркиянинг Европа Иттифоқига қўшилишини қўллаб-қувватлашини баëн қилди.\nАммо у бунинг учун аввал, Туркия, айниқса, инсон ҳуқуқлари соҳасида ислоҳотлар олиб бориши кераклигини қайд этди.\nБугун икки кунлик Анқара сафарини якунлаган Йошка Фишер Туркия ҳукуматини Қибриз масаласини ҳам тезроқ ҳал қилишга чақирди.\nДекабр ойида Европа Иттифоқи раҳбарлари Туркиянинг Европа Иттифоқига қачон аъзо бўла олиши ҳақида қарор қабул қиладилар. Мазкур қарор эса, Туркияда инсон ҳуқуқлари ва демократик ислоҳотларда эришилган натижаларга асосланади.


Қирғизистондаги парламент сайловларида 9 минг милиционер хавфсизликни таъминлайди\n09:41 / 18.09.2015\nҚирғизистонда ўтказилувчи парламент сайловларида жамоат тартибини сақлаш учун қарийб 9 минг нафар милиция ходими сафарбар этилади. Бу ҳақда ТАСС республика ИИВ маълумотига асосланиб хабар бермоқда.\n“Бизнинг ходимлар сайлов участкалари ва биометрик ускуналар ҳимоясини таъминлайди, – дея маълум қилинди вазирликда. – Шунингдек, Жойларга бюллетенларнинг етказилиши ва уларнинг сақланишини ҳам кузатиб боришади”. ИИВ вакилининг маълум қилишича, яқин кунларда мамлакатдаги барча 2,3 минг сайлов участкалари доимий қўриқлана бошланади.\nИИВ шахсий таркиби 1 октябрдан кучайтирилган тартибда ишлашни бошлайди. “Бундай тартиб энг камида 6 октябрга қадар давом этади”, – дея аниқлик киритилди.\nЭслатиб ўтамиз, Қирғизистонда парламент сайловлари 2015 йил 4 октябрда бўлиб ўтади. Айни пайтда парламентдаги депутатлик ўринлари учун 14 партия кураш олиб бормоқда.\nКўпчилик мутахассисларнинг фикрича, сайловларда амалдаги президент Алмазбек Атамбаевнинг Социал-демократлар партияси, шунингдек, “Ата Мекен” социалистлари ва “Бир бол” партияси вакиллари етакчилик қилади.


Ҳукумат 13 январ 2021 2739\nҲурматли аскар ва сержантлар, офицер ва генераллар!\nҚуролли Кучларимиз фахрийлари!\nАввало, сиз, азизларни, сизлар орқали бутун халқимизни Ўзбекистон Республикаси Қуролли Кучлари ташкил этилганининг 29 йиллиги ва Ватан ҳимоячилари куни билан чин қалбимдан самимий муборакбод этаман.\nУшбу қутлуғ айём том маънодаги умумхалқ байрамига, азалдан халқимизга хос бўлган ватанпарварлик, мардлик ва жасурлик каби юксак фазилатлар тимсолига айланиб бораётгани барчамизни қувонтиради.\nТаъкидлаш керакки, миллий армиямизнинг куч-қудрати азму шижоатли ва ҳар ишда етук салоҳиятли ҳарбий хизматчиларимизнинг, бағрикенг ва олижаноб халқимизнинг бирлиги ва ҳамжиҳатлигидадир. Бу ҳақиқатни бугунги кунда ҳар қачонгидан ҳам чуқур ҳис этмоқдамиз.\nИшончим комилки, ана шундай буюк маънавий қудрат манбаи бор экан, эл-юртимизнинг тинч ва осойишта ҳаёти, Ватанимиз мустақиллигига ҳеч қандай ёвуз куч раҳна сололмайди, демократик ислоҳотларимиз йўлидан ҳеч қачон ортга қайтара олмайди.\nБиз баҳодир ва довюрак ҳарбийларимиз билан – ўзининг муқаддас қасамёдига содиқ қолиб, хизмат бурчини ерда ҳам, кўкда ҳам шараф ила адо этаётган юртимизнинг забардаст ўғлонлари билан ҳақли равишда фахрланамиз.\nФурсатдан фойдаланиб, Қуролли Кучларимиз сафларида хизмат қилаётган қўрқмас ва ҳақиқий ватанпарвар аскар ва офицерларнинг ота-оналарига, шунингдек, ҳарбий ҳаётнинг бутун қувонч ва ташвишларини турмуш ўртоқлари билан баҳам кўриб келаётган меҳрибон ва сабр тоқатли рафиқаларига улкан миннатдорлик билдираман.\nБиз сизларнинг тимсолингизда миллий армиямизга тоғдек таянч бўлиб турган буюк маънавий кучни кўрамиз. Бугунги улуғ айёмда сизларнинг ҳам Ватанимизнинг мудофаа қудратини оширишда муносиб ҳиссангиз борлигини яна бир бор катта мамнуният билан эътироф этамиз.\nБиз бундан тўрт йил олдин Ўзбекистонда ҳарбий қурилиш соҳасини тубдан ислоҳ қилиш бўйича энг муҳим ва устувор йўналишларни белгилаб олган эдик. Шу асосда мамлакатимиз мудофаа қобилиятини мустаҳкамлаш ва Қуролли Кучларимизни ривожлантириш учун кенг кўламли ишларни амалга оширмоқдамиз.\nЎтган қисқа даврда янги Мудофаа доктринаси қабул қилинди, ҳарбий тузилмаларнинг таркиби ва вазифалари чуқур қайта кўриб чиқилди, қўшинларни бошқариш тизими такомиллаштирилди, миллий армиямизни замонавий қурол-яроғ ва техника воситалари билан таъминлаш бўйича ўта муҳим лойиҳалар амалга оширилди.\nТарихимизда биринчи марта ўз моҳиятига кўра ноёб тизим – ҳарбий-маъмурий секторлар ташкил этилди. Бундай иш усули жойлардаги давлат ҳокимияти органларини мамлакатимиз мудофаа қудратини мустаҳкамлашга фаол жалб этиш учун имкон берди. Энг муҳими, “Армия ва халқ – бир тану бир жондир” деган улуғ ғояни амалда таъминлашга хизмат қилмоқда.\nАна шундай саъй-ҳаракатларимиз натижасида, бугунги кунда Ўзбекистон Қуролли Кучлари республикамиз мустақиллиги, халқимизнинг тинч ва осойишта ҳаётини ишончли ҳимоя қилишнинг чинакам кафолати бўлмоқда.\nЭнг асосийси, миллий армиямиз ҳар қандай таҳдид ва хавф-хатарга қарши муносиб зарба бера оладиган эл-юрт таянчи ва суянчига, ёшлар ва ҳарбий хизматчиларни ватанпарварлик ва садоқат руҳида тарбиялашнинг муҳим институтига айланди.\nАлбатта, ўтган 2020 йил жаҳондаги барча давлатлар қатори мамлакатимиз учун ҳам жиддий синовлар йили бўлди. Биз коронавирус пандемиясининг таҳдидига, шунингдек, Бухоро ва Сирдарё вилоятларида кутилмаган табиий ва техноген офатларга дуч келдик.\nАна шундай ғоят кескин шароитда Қуролли Кучларимиз соҳибқирон Амир Темур бобомизнинг “Миллатнинг дардига дармон бўлмоқ – чин вазифангиздур”, деган эзгу даъватини ўзига шиор қилиб олди.\nУлар халқимизга янада яқин бўлиб, сафарбарликни ошириб, қисқа муддатларда ўз олдига қўйилган муҳим вазифаларни муносиб адо этганини барчамиз чексиз миннатдорлик билан қайд этамиз.\nАйниқса, бу жараёнда ҳарбий шифокор ва хизматчиларимиз, ҳуқуқ-тартибот органлари ва қутқарув хизмати ходимлари ҳақиқий мардлик ва жасорат намунасини, юқори касбий маҳоратни намоён этганлари алоҳида таҳсин ва эътирофга сазовордир.\nБундай мураккаб вазиятда Қуролли Кучлар Ҳарбий тиббиёт академиясининг ташкил этилгани аҳоли саломатлиги ва ҳаётини муҳофаза қилиш борасида олдимизга қўйилган долзарб вазифаларни тезкор ва самарали ҳал этиш имкони беради.\nМинтақамизда ягона бўлган ушбу янги академия ҳарбий тиббиёт соҳасида, фавқулодда вазиятлар оқибатларини бартараф этишда иштирок этадиган юқори малакали ва ихтисослашган кадрлар тайёрлашга хизмат қилади.\nАкадемияда жаҳон андозаларига мос инновацион ишланмалар ҳамда илғор технологияларга асосланган ўқув-лаборатория хоналари ва энг замонавий моддий-техник база яратилмоқда.\nМиллий армиямизнинг ташкилий тузилмаларини такомиллаштириш бўйича қабул қилинган чора-тадбирлар қўшинларнинг жанговар тайёргарлиги, ҳарбий қудрати ва салоҳиятини янада ошириш имконини берди.\nПаҳлавон ва ботир ўғлонларимиз халқаро ҳарбий-ўқув машғулотлари, армия ва спорт мусобақаларида дунёдаги етакчи мамлакатларнинг ҳарбий хизматчиларига асло бўш келмасдан, ғалабага бўлган иродасини яққол намойиш этиб, буюк аждодларимизнинг муносиб ворислари эканини исботламоқдалар.\nБиз глобал иқтисодий инқироз таъсирига қарамасдан, ҳарбий хизматчиларимиз ва уларнинг оила аъзоларини ижтимоий қўллаб-қувватлаш, ҳарбий шаҳарчаларни ободонлаштириш, уларда замонавий инфратузилмалар барпо этиш бўйича тизимли ишларимизни изчил давом эттираяпмиз.\nҲарбий хизматчиларнинг оила аъзолари учун қўшимча равишда кўплаб янги иш ўринлари яратилди. 3 мингдан зиёд ҳарбий пенсионерлар ишга жойлаштирилди. Ҳарбий хизматчиларнинг мингдан ортиқ фарзандларига олий ўқув юртларида таълим олишлари учун давлат грантлари ажратилди.\nҲеч шубҳасиз, “Ёшларни қўллаб-қувватлаш ва аҳоли саломатлигини мустаҳкамлаш йили”да бу борадаги ишларимизни янада кучайтириб, мутлақо янги босқичга кўтарамиз.\nЯқинда бўлиб ўтган Ўзбекистон Ёшлари форумида, Олий Мажлис ва халқимизга йўллаган Мурожаатномамизда ҳам ушбу йўналишдаги чора-тадбирларни аниқ белгилаб бердик.\nЯнги Ўзбекистонда ёш авлодни жисмоний ва маънавий соғлом, Она Ватанга фидойи ва жонкуяр инсонлар бўлиб улғайиши, шонли тарихимиздан ибрат олиб, ундан фахрланиб яшашлари учун барча куч ва имкониятимизни тўлиқ сафарбар этамиз.\nЖаҳонда мафкуравий курашлар кескин тус олаётган, ахборот маконида турли хавф-хатар ва таҳдидлар тобора ортиб бораётган ҳозирги шароитда барчамиз доимий огоҳ ва сезгир, фаол фуқаролик позициясига эга бўлишимиз керак.\nАйниқса, адашиб, ёт ғоялар таъсирига тушган шахслар ва уларнинг фарзандларида мафкуравий иммунитетни шакллантириш ва уларни соғлом турмуш тарзига, тўғри йўлга қайтаришда ҳарбий хизматчиларимиз давлат ва жамоат ташкилотлари билан ҳамкорликдаги ишларни янада кучайтириши лозим.\nҲурматли мард ва жасур Ватан ҳимоячилари!\nБугун дунёнинг олис ва яқин минтақаларида мураккаб можаро ва тўқнашувлар давом этаётган бир пайтда жонажон Ўзбекистонимизда тинчлик ва хавфсизликни таъминлаш борасидаги ишларимизни янада самарали ташкил этишимиз шарт.\nХусусан, мудофаа қобилиятимизни мустаҳкамлаш, қўшинларни замонавий қурол-яроғ ва техникалар билан таъминлаш, бўлинмаларни бошқаришда ахборот технологияларини кенг қўллаш, жанговар тайёргарлик ва касбий маҳоратни ошириш – бундан кейин ҳам устувор вазифаларимиз бўлиб қолади.\nҲеч шубҳасиз, биргаликдаги саъй-ҳаракатларимиз билан ана шундай эзгу мақсад ва марраларга эришишга, халқимизнинг тинч меҳнати, осойишта ҳаётини, юртимизнинг мусаффо осмонини кўз қорачиғидек асраб-авайлашга ҳар томонлама қодирмиз.\nЎзбекистон Республикаси Қуролли Кучлари ташкил этилганининг 29 йиллиги ҳамда Ватан ҳимоячилари куни билан сиз, азизларни ва оила аъзоларингизни яна бир бор чин юракдан табриклайман.\nБарчангизга мустаҳкам соғлиқ, оилавий бахт ва саодат, шарафли ва масъулиятли фаолиятингизда улкан зафарлар тилайман.\nХалқимизнинг юксак ишончи ва ҳурмат-эҳтироми сизларга ҳамиша ёр бўлсин!\nҚуролли Кучлар Олий Бош Қўмондони\n# Президент # Табрик\n19 сентябр 2021,\nТошкентда экополиция хизмати автомобиллари намойиш қилинди\nМолиявий кўмак олган корхона йилига 900 тонна тайёр маҳсулот ишлаб чиқариш қувватига эга б...\nЎзини ўзи банд қилган шахс сифатида мустақил ҳамширалик билан шуғулланишга рухсат берилади...\nЎқувчилари қўлга киритган медаллар сони бўйича жаҳонда ягона академик лицейни биласизми?\nСупер-контракт бўйича ариза топширишнинг сўнгги муддати маълум қилинди\n1hls.uz мобил иловаси фойдаланувчиларига пўл тўлаш вақтинча тўхтатилди\nПрезидент тадбиркорлар билан мулоқот қилди\n20 август 2021, 17:12\nСолиқ мажбуриятларини бажаришда тадбиркорлик субъектларига янада қулай шарт-шароитлар ярат...\n7 сентябр 2021, 20:30\nЎзбекистон Республикаси давлат мустақиллигининг ўттиз йиллиги муносабати билан ҳарбий хизм...\n26 август 2021, 21:00\nТДЮУ Times Higher Education томонидан Ўзбекистоннинг етакчи 10 та олий таълим муассасаси р...\n6 сентябр 2021, 18:18


Самарқандда ўқитувчи ва мураббийлар куни муносабати билан сайл ва концерт ўтказилди\n21:40 / 30.09.2019\nСамарқанд шаҳридаги Алишер Навоий номли марказий маданият ва истироҳат боғида Ўқитувчи ва мураббийлар куни муносабати билан байрам сайли ўтказилди.\n«Устоз — қадри буюк муаллим!» шиори остида ўтган сайлда кўргазмалар, таниқли санъаткорлар ва жажжи болажонларнинг концерт дастурлари намойиш этилди. Шунингдек, ўқувчи-ёшлар томонидан тайёрланган замонавий кўргазмалар намойиши йиғилганларда катта қизиқиш уйғотди.\nВилоят ҳокими Эркинжон Турдимов ҳам сайлда иштирок этиб, кўргазмали чиқишларда қатнашган ўқувчилар ва ўқитувчилар билан суҳбатлашди.\n«Ҳозирда 80 ёшни қоралаётган бўлсам, шу пайтга қадар бугунгидек устозларга эҳтиромни кўрмаганман, — дейди фахрий ўқитувчи, физика математика фанлари номзоди Келдиёр Гадоев. — Паст Дарғом туманидаги 31-мактабни битирган қишлоқдошларимиз орасида кўпчилиги ўқитувчилик касбини танлашган. Улардан 13 нафари фан номзоди, 6 нафари фан доктори. Сайлни томоша қилар эканман, 42 йиллик ўқитувчилик фаолиятим, устозларим ёдимга тушди».\nКун бўйи давом этган байрам сайлидан сўнг, кечқурун «Мўъжиза» амфитеатрида Ўқитувчи ва мураббийлар кунига бағишланган вилоят байрам тадбири ташкиллаштирилди. Унда вилоят ҳокими ўқитувчиларни байрам билан табриклади. Тадбир куй-қўшиқлар билан давом эттирилди.\nЭслатиб ўтамиз, аввалроқ Самарқанд вилоятидаги раҳбарлар устозлар ва мураббийлар кунига бағишлаб, шеър айтиб чиқишган эди.\n#Ўқитувчи ва мураббийлар куни\n00:14 / 19.10.2019\nСамарқандда шаҳар куни кенг нишонланди — фотогалерея\n20:18 / 28.09.2019\nПрезидент таълим-тарбия тизимининг бир гуруҳ ходимларини мукофотлади\n20:00 / 28.09.2019\n«Ўзбекистонда энг обрўли инсон муаллим бўлиши керак» — Шавкат Мирзиёев Ўзбекистон ўқитувчи ва мураббийларига табрик йўллади


Ўзбекистонга Покистон ва Эрондан импорт қилинган картошкаларда олтинранг ва нимранг нематодалар билан зарарланиш ҳолатлари тизимли равишда аниқланган • EastFruit\nБош саҳифа › Янгиликлар › Ўзбекистонга Покистон ва Эрондан импорт қилинган картошкаларда олтинранг ва нимранг нематодалар билан зарарланиш ҳолатлари тизимли равишда аниқланган\nМуаллиф: EastFruit 13 Ноя 21 0535\nEastFruit бир неча бор хабар қилганидек, 2021/22 йилларда Ўзбекистон учун маҳаллий аҳолини мақбул нархларда картошка билан таъминлаш осон бўлмайди. Ҳукуматнинг картошка импортини камайтиришга қаратилган жиддий саъй-ҳаракатларига қарамай, импорт ҳажми ҳар йили рекордларни янгилашда давом этмоқда. Биз жорий йил бошида бу ҳолатни батафсил таҳлил қилиб, Ўзбекистон картошканинг нисбатан юқори ички нархларини сезиларли даражада пасайтира олмаслигига аниқлик киритдик.\nБироқ, Россия ва Беларусь картошка экиладиган майдонларни қисқартиришдан ташқари уни етиштириш учун ноқулай об-ҳаво муаммосига ҳам дуч келганидан кейин вазият ёмонлаша бошлади. Бу йиғим-терим даврида картошка нархи кескин ошишига ва Россияда ҳам, Беларусда ҳам импорт ўсишига олиб келди.\nОдатда, Россия Ўзбекистонга картошка етказиб берувчи асосий давлатлардан бири бўлгани учун ўзбек импортёрлари дарҳол Эрон ва Покистондан картошка олиб киришга эътибор қаратишди. Улар Россиянинг жиддий рақибини топишди. Натижада, ҳозир Ўзбекистонда картошканинг улгуржи нархлари шу давр учун рекорд даражада — ўтган йилнинг айни санасига нисбатан 36 фоиз, 2019 йилдаги картошка нархи даражасидан эса икки баравар қиммат.\nМаълум бўлишича, Покистон ва Эрондан олиб келинган картошканинг бир қисми хавфли карантин организмлари билан касалланган бўлиб, улар нафақат картошка етиштирувчилар, балки помидор, қалампир ва ҳатто қовун етиштирувчиларга ҳам потенциал хавф туғдиради.\n2021 йилнинг 12 ноябрь куни Ўзбекистон Республикаси Ўсимликлар карантини ва ҳимояси агентлиги мамлакат картошкачилиги ва сабзавотчилигини ўта хавфли карантин зараркунандалари кириб келишидан ҳимоялаш бўйича кўрилаётган чора-тадбирлар тўғрисида ахборот берди. Ахборотда айтилишича, бу хавфли карантин объектлари Ўзбекистонга 2021 йилда Эрон ва Покистондан импорт қилинган картошкада тез-тез аниқланган олтинранг ва нимранг картошка нематодалари (Globodera rostochiensis ва Globodera pallida)дир.\nМаълум қилинишича, 2021 йилнинг август ойидан буён Ўзбекистонга 110 минг тонна истеъмол картошкаси импорт қилинган бўлиб, шундан 104 минг тоннасига фитосанитария талабларига мувофиқлиги тўғрисидаги фитосанитария сертификатлари берилган. Шу билан бирга, 3,5 минг тонна (3,2 фоиз) картошкада хавфли нематодалар аниқланганлиги сабаб, ушбу маҳсулотни экспорт қилган давлатларга қайтарилган, 775 тонна (0,7 фоиз) маҳсулот эса тадбиркорлик субъектлари томонидан қайтариш имконияти йўқлиги туфайли махсус объектларда йўқ қилинди.\nШунингдек, Ўсимликлар карантини ва ҳимояси бўйича халқаро конвенсияга биноан Aгентлик томонидан 2021-йил Эрон ва Покистон давлатларига Ўзбекистон фитосанитария талабларининг бузилиши ҳолатлари юзасидан эътирозномалар юборилди.\nУшбу эътирозномалар юзасидан Покистон давлати барча касаллик аниқланган юкларнинг фитосанитар сертификатларини ўрганиб чиқиб, уларнинг қалбакилаштирилганлиги тўғрисида маълум қилди.\nШундай қилиб, Ўзбекистон ўта нохуш вазиятга тушиб қолди. Жаҳонда картошка етказиб берувчи муқобиллар у қадар кўп эмас, маҳсулотни керакли ҳажмда етказиб бера оладиган давлатлар эса анча узоқда. Демак, Ўзбекистонда аллақачон қимматлаган картошка Эрон ва Покистондан етказиб бериш таъқиқланса, ундан ҳам қимматга тушади.\nШу боис, мамлакатнинг картошкага бўлган эҳтиёжини инобатга олган ҳолда Агентлик таъқиққа бормасликка, Покистон ва Эрон карантин хизматлари билан музокаралар ўтказишга қарор қилди. Натижада, ушбу давлатлар карантин назоратини кучайтириб, Ўзбекистоннинг фитосанитария талабларига мувофиқ, картошка етиштирувчилар рўйхатини тақдим этиши ҳақида қарор қабул қилинди. Ва бу рўйхат агентлик сайтида эълон қилинган.\nҚайд этиш жоизки, олиб борилган музокаралар натижасида 2021 йилнинг 3-10 ноябрь кунлари Покистондан олиб келинган картошка маҳсулотларида нематодалар билан зарарланиш ҳолатлари аниқланмади. Демак, олдинга силжиш бор ва таъминотни меъёрлаштиришга, энг муҳими, Ўзбекистонда мева-сабзавот бизнеси учун хавфни камайтиришга умид қилиш мумкин.\nНематодаларнинг ҳар икки тури ҳам Ўзбекистон ва Евроосиё иқтисодий иттифоқида карантин объекти ҳисобланади.\nҲозирча ушбу нематодаларга қарши самарали кимёвий ҳимоя воситалари мавжуд эмас. Зараркунандалар бўлган жойларда 30 йилгача картошка, қалампир, помидор, бақлажон ва полиз экинлари етиштирилмаслиги керак.\nБундан ташқари, Ўзбекистонда нематодалар топилса, бу ердан сабзавот маҳсулотлари, жумладан, иссиқхона сабзавотлари (айни пайтда мамлакат ишлаб чиқарувчиларига кўп миллион долларлик даромад келтираётган)ни Россия ва минтақанинг бошқа мамлакатларига экспорт қилиш таъқиқланиши мумкин. Шунга кўра, Ўзбекистон учун бу жиддий таҳдиднинг олдини олиш жуда муҳим.\nЭслатиб ўтамиз, сўнгги бир ҳафта ичида Ўзбекистонда картошка нархи бироз пасайди. Бу етказиб бериш меъёрига келганини англатади.\n2021 йилнинг 9 ойида Ўзбекистон Эрон картошкаси сотиладиган иккинчи йирик бозорга айланди. Шу вақт ичида Эрон Ўзбекистонга 121,7 минг тонна картошка экспорт қилди ва бу кўрсаткич мазкур йўналишда етказиб бериш бўйича рекорд ҳажм. Эрон сабзавотларининг энг катта ҳажми Афғонистонга юборилган – 125 минг тоннадан зиёд. Айтганча, дастлабки ҳисоб-китобларга кўра, Россияга Эрон картошкаси Ўзбекистонга юборилган картошка билан тенг миқдорда экспорт қилинган.\nХитойда биринчи Чили гилосига ажиотаж талаб!\nEastFruit 29 Окт 21 29 Окт 21\n29 Окт 21 29 Окт 21 0195